Oh No! Hindari Moment ‘Krik-Krik’ Ketika Dating Dengan Cara Ini…

Pernah tak kamu berdepan dengan situasi di mana tiba-tiba rasa senyap dan sunyi ketika dating?
Seperti tiada satu perkataan yang keluar bila temu janji, dua-dua hanya mampu diam membisu tanpa bunyi, moment ‘krik-krik’ mula berlaku. Mungkin si dia kelu lidah untuk berkata ataupun bosan.
Bila perkara sebegini terjadi, apa yang perlu dilakukan. Takkan salah seorang tidak mahu mulakan langkah.
Nah, DIVA ada caranya…
Mengambil bahagian dalam aktiviti/permainan
Bila kedua-dua mendiamkan diri tanpa sebarang bunyi, apa kata ada cadangkan satu permainan ataupun aktiviti untuk tutup perasaan bosan. Mungkin kamu boleh cuba permainan scrabble, uno, saidina atau banyak lagi permainan lain, atau mungkin juga boleh cuba playsation.

Foto – Pinterest

Bila kamu lakukan aktiviti sekurang-kurangnya kamu dapat isi masa tersebut mengenali satu sama lain di samping menghindari suasana ‘sunyi’.
Sense of humour itu penting
Cuba buat lawak mesti salah seorang akan ketawa. Selalunya cara ini berkesan. Tapi janganlah buat lawak tentang perkara yang merepek atau tak masuk dek akal nanti si dia pandang pelik. Tapi tiba-tiba ketawa maka lawak kamu mampu mencuit hati si dia. Tahniah! kamu berjaya!
Menemubual antara satu sama lain

Foto – Pinterest

Inilah masa yang baik untuk anda kenali is hati pasangan kamu Gunakan masa yang ada untuk korek hal peribadinya, ketahui perihalnya. Cuba berkongsi cerita satu sama lain. Apa yang dia suka dan tidak suka, inilah masanya. Gunakan sebaik mungkin!
Jadi pendengar yang aktif
Bila si dia sedang bicara akan sesuatu, cuba dengar dengan teliti, jika ada penambahan bicarakan dengan baik dan pastikan bertepatan dengan apa yang dikatakan pasangan kamu. Jangan tiba-tiba kamu menyampuk tetapi topik tidak ada kena mengena. Nanti, si dia fed up dengan kamu.
BACA:  Buds Organics: Sambut Bulan Kesedaran Ekzema Dengan 2 Produk Baru BSSO Ini!Cuba ye.!
Tags: datingkekasihtips dating


“Gaun 700 Jam”- Britney Spears Pilih Versace Untuk Hari Perkahwinannya!

Tahniah!
Secara rasminya Britney Spears dan Sam Asghari telah menjadi suami isteri pada malam Khamis (9/6/2022) lalu di Los Angeles. Majlis perkahwinan yang berkonsepkan ‘intimate wedding’ ini diadakan di kediaman Britney. Menurut sumber, majlis hanya dihadiri oleh selebriti dan rakan rapat Britney sahaja.
Semasa majlis perkahwinannya, ratu pop ini tampil elegan dalam busana pengantin berona putih daripada Versace. Direka khas oleh Donatella Versace, Pengarah Kreatif ini telah hasilkan gaun pengantin yang menonjolkan aura elegan Britney.
Dedah Donatella, dia hasilkan gaun ini selama 700 jam dan menjahitnya menggunakan tangan.
Siluet Klasik Yang Ikonik
Gaun pengantin bersiluet klasik ini diperincikan dengan plunging neckline serta potongan off shoulder. Manakal skirt gaunnya yang berbentuk V dengan belahan tinggi ini pula menambahkan lagi keseksian Britney.

View this post on Instagram

A post shared by Donatella Versace (@donatella_versace)

Bukan itu saja, bahagian belakang gaun ini ditambah dengan butang berbentuk mutiara serta veil yang panjangnya 3 meter. Pada bahagian tangannya, Britney telah mengenakan sepasang sarung tangan dalam fabrik tulle yang dihiasi dengan mutiara.

View this post on Instagram

A post shared by River Red (@britneyspears)

Di bahagian leher Britney pula, ratu pop ini telah mengenakan choker mutiara berwarna putih sebagai pelengkap gaya pengantinnya. Kasut tingginya pula diperbuat daripada material satin, ala-ala Cinderalla.
Choker dipilih sebagai aksesori kerana ia dikatakan membawa tanda era kegemilangan Britney sebagai ikon pop ketika tahun 90-an.
Seri pengantin Britney dinaikkan lagi dengan solekan daripada MUA Charlotte dan Sofia Tilbury. Solekan yang flawless itu diperincikan dengan solekan mata yang extra.
https://www.instagram.com/p/CephSGig6OP/?hl=en
Selain daripada gaun pengantin, Donatella Versace juga telah mereka tuksedo Sam Asghari dan beberapa pakaian after-party untuk Britney.
BACA:  Seksi & Versatil, Ini Bralette Versace Pilihan DIVA
Tags: britneyspearsgaun pengantin britney spearsversace


Jihan Muse Mengandung 4 Bulan, Tahniah!

Alhamdulillah, selepas setahun lebih berumah tangga sejak 20 Mac tahun lalu, Pelawak dan Pengacara Nuur Jihan Muse akhirnya dikhabarkan sedang hamil empat bulan!
https://www.instagram.com/p/BX0eH64lvVT/?hl=en&taken-by=jihanmuse
Jihan mendedahkan sendiri berita gembira tersebut secara eksklusif, menerusi rancangan hiburan MeleTOP malam semalam ketika menggantikan tempat Neelofa sebagai pengacara bersama Nabil berikutan Neelofa yang masih berada di Amerika Syarikat atas tuntutan kerja.
Saya mengalami mabuk teruk, sekarang ini dah masuk trimester kedua, Alhamdulillah, semuanya sudah okay, dah boleh kembali bekerja,” kata Jihan di rancangan MeleTOP.
Secara berseloroh, Jihan mengatakan anak yang sedang dikandung olehnya merupakan anak ‘made in France’.

View this post on Instagram

A post shared by MeleTOP (@meletop)

“Secara kebetulan, saya berada di Perancis untuk menjalani penggambaran drama bersiri Biniku Ninja. Watak Sabatini yang saya jayakan sedang hamil. Tak sangka saya memang betul-betul sedang mengandung.
“Kepada yang berteka teki, saya tak mahu beritahu awal-awal. Selepas masuk trimester kedua, sekarang sudah okay untuk saya beritahu,” katanya lagi.

View this post on Instagram

A post shared by MeleTOP (@meletop)

Jihan, 34, berkahwin dengan aktor Ungku Hariz, 32, selepas sembilan tahun menyulam kasih.
https://www.instagram.com/p/BVyeu0zFUdb/?hl=en&taken-by=jihanmuse
SUMBER
BACA:  Hailey Bieber Hilang Sejuta Follower Instagram, Akibat Perli Selena Gomez?
Tags: artis malaysiaberita hiburanhiburanJihan dan SuamiJihan Hamil Empat BulanJihan MengandungJihan MuseJihan Sah MengandungJihan Umum Hamil Di MELETOPMELETOPPelawak WanitaProgram MELETOPselebriti malaysiaUngku Hariz


Ed Sheeran Dedah Beyoncé Tukar Alamat E-mel Setiap Minggu

Memang terkejut bila dapat tahu Ed Sheeran dan Beyoncé sama-sama menyanyikan lagu hits ‘Perfect’ bersama. Semua tahu bukan mudah untuk menghubungi dan lebih lagi untuk Beyoncé meminjamkan suara ’emas’ beliau dalam sebuah lagu. Malah, Ed Sheeran juga ragu-ragu untuk menghubungi penyanyi dengan bayaran paling tinggi di dunia ini.
Namun tuah menjadi milik Ed apabila beliau berjaya menghubungi Beyoncé dan cara mereka berhubung sangat unik. Beyoncé rupanya menukar alamat e-mel beliau hampir setiap minggu dan Ed akan menerima alamat e-mel yang baru untuk menghubunginya.
Bagi Ed Sheeran, ianya tindakan bijak untuk bersembunyi dan salah satu cara yang boleh untuk ditiru.
Sejak bulan Mei lalu, Beyoncé dan Ed Sheeran bekerjasama untuk menghasilkan single remix ini. ‘Perfect’ sebuah lagu khas Ed Sheeran untuk kekasihnya yang juga bekas rakan sekolah, Cherry Seaborn yang telah bersama sejak tiga tahun lalu.
Ed Sheeran dan Cherry Seaborn. Foto – The Sun
Dengar remix ‘Perfect’ – Ed Sheeran dan Beyoncé

SUMBER
BACA:  Song Hye Kyo Dedah Pernah Kena Ugut Simbah Asid Oleh Bekas Pengurus
Tags: alamat e-mel beyoncebeyonce ed sheeranbeyonce perfectCherry Seaborne-mel beyonceed sheeran perfectkekasih ed sheeranmaksud lagu perfectteman wanita ed sheeran


Disney Bocor Rahsia Barisan Pelakon Filem Remake ‘The Little Mermaid Live-Action’

Semalam Disney bocor rahsia, siapakah gerangan barisan pelakon untuk filem remake ‘The Little Mermaid Live-Action’ di akaun Instagram rasminya.
Apa yang menarik mengenai pemilihan barisan pelakon untuk filem remake ini adalah bagaimana setiap pelakon yang dipilih oleh produksi Disney sangat kena dan serasi dengan watak dalam ‘The Little Mermaid’ itu sendiri.

View this post on Instagram

A post shared by Disney (@disney)

Kalau tak percaya cuba lihat dari segi paras rupa, personaliti dan aura, barisan pelakon yang bakal menjayakan filem remake ‘The Little Mermaid’ ini di bawah.
Halle Bailey Sebagai Ariel

Foto – Instagram Halle Bailey Drawing

Jonah Hauer-King Sebagai Putera Eric

Foto – Arkib Wanista

Javier Bardem Sebagai Raja Triton

Foto – Arkib Wanista

Daveed Diggs Sebagai Sebastian

Foto – Arkib Wanista

Jacob Tremblay Sebagai Flounder

Foto – Arkib Wanista

Melissa McCarthy Sebagai Ursula

Foto – Arkib Wanista

Awkwafina Sebagai Scuttle

Foto – Arkib Wanista

Difahamkan pembikinan filem remake live-action ‘The Little Mermaid’ ini, bakal dijalankan pada tahun 2021 ini nanti manakala tarikh tayangannya pula tidak diumumkan lagi.
Sama-sama kita nantikan, sama ada filem remake live-action terbaru ini lebih baik dari yang sebelumnya akan datang.
Rujukan: 1, 2,
BACA:  5 Aktor Korea Selatan Terpalit Dengan Kontroversi, Dari Gangguan Seksual Sehingga Manipulasi
Tags: Barisan Pelakon The Little MermaidDisney The Little MermaidFilem Remake The Little MermaidFilem Remake The Little Mermaid DisneyLive-Action The Little MermaidThe Little Mermaid


Tips! 15 Cara Untuk Kelihatan Seksi Di Hadapan Si Dia

Seksi bukan semestinya perlu meliuk lentuk tubuh dan jadi mengada-ngada. Seksi di mata lelaki adalah berbeza mengikut selera mereka.
#1 Biar Terlerai
Diakui, lelaki gemar wanita berambut panjang, apatah lagi membiarkan ia beralun cantik ditiup angin lembut. Loose bun atau ponytail adalah gaya ikatan rambut yang boleh membangkit rasa teruja mereka.
#2 Postur Badan
Jangan membongkok kerana ia memperlihatkan sisi diri anda yang tidak yakin dengan diri sendiri. Sama ada duduk atau berdiri, tegakkan postur badan. Seperti penari, pinggul dan bahu mereka selari sekali gus menonjolkan bentuk tubuh.
#3 Rona Merah
Rona ini sentiasa menjadi simbol sensual pada wanita. Tidak kira gincu, busana merah mahupun sepatu, merah menjadi mainan psikologi yang membangkit ghairah lelaki.
#4 Bertentang Mata
Orang kata, dari mata turun ke hati. Sekali-sekala, pautan mata ketika berbicara dapat merenggut hatinya. Dan lirikan manja
pula memberi tanda kepadanya yang anda berminat untuk berhubung dengan lebih serius.
#5 Yakin & Bijak
Apabila anda selesa dengan apa yang anda pakai dan bersikap positif, ia dapat meyakinkan orang sekeliling mengenai diri anda. Wanita yang dapat berdikari serta berkeyakinan tinggi amat disukai lelaki di zaman moden kini.
#6 Wangian Lembut
Sesiapa juga yang mendekati pasti tertarik tatkala menghidu wangian di tubuh anda. Ia sekali gus memberi keyakinan pada diri dan orang sekeliling memandang anda sebagai pembersih.
#7 Longgar, Jarang & Panjang
Mengapa kebanyakan pakaian tidur dibuat khas longgar dan jarang? Ini ada kaitan dengan membangkitkan rasa sensual pada lelaki. Pakaian jarang dan longgar yang beralun lembut menyerlahkan sisi feminin seorang wanita.=
#8 Pipi Bak Pauh Di Layang
BACA:  Muka Macam Anak Dara, Serum Malam Ini Rahsianya?Oles pipi dengan pemerah pipi rona merah samar mahupun pic bagi memberi seri pada wajah. Geram cik abang melihatnya!
#9 Serlah ‘Glam’
Walau hanya mengenakan kemeja-T putih polos, anda boleh kelihatan seksi dengan padanan legging dan kasut tinggi serta rantai dempak. Kadangkala, bersederhana itu yang terbaik.
#10 Fabrik Renda
Ia tidak pernah dimakan waktu, malah menjadi trend dari satu musim ke musim yang baru! Busana daripada fabrik les menonjolkan gaya gadis vintaj pemalu yang penuh rasa romantis dan manja.
#11 Pakaian Dalam Seksi
Walau tiada siapa yang nampak pakaian dalam anda, ia dapat mempengaruhi psikologi anda untuk melangkah penuh yakin dan percaya sememangnya diri anda seksi!
#12 Tonjol Kelebihan
Jika anda mempunyai warna mata menawan, serlahkan solekan mata dan berinteraksi dengan baik menggunakan jelingan manja. Atau jika gigi anda putih berseri, sentiasa ukir senyuman manis yang buat si dia tidak kelip mata.
#13 Sihat
Wajah pucat dan terlampau kurus bukanlah sesuatu yang baik dan seksi. Amalkan makanan berkhasiat dan minum banyak air bagi melancarkan sistem badan.
#14 Kasut Tumit Tinggi
Ini adalah rahsia utama untuk kelihatan seksi. Walau anda bergaya kasual, kasut tinggi bisa melengkapkan gaya dan menukar penampilan anda secara automatik menjadi fashionista.
#15 Kulit Bersih Berseri
Kulit kusam menjadikan penampilan tidak bermaya. Pastikan losen tangan dan badan sentiasa ada dalam beg tangan. Ditambah lagi dengan losen yang mempunyai shimmer, kulit anda nampak berseri dan seakan bercahaya. Ia juga dapat membuatkan kulit anda lembut dan mendebarkan hatinya tatkala tangan kalian bertaut mesra.
SUMBER
Tags: Cara Untuk Kelihatan Seksicinta perhubungankecantikanpanduanwanita


Kuku Berambut? Lagi Trend ‘Gila’ Gadis Korea Selatan

Mungkin melihat kuku yang dirias berbentuk muka orang sudah cukup menyeramkan tetapi seorang artis dari Korea Selatan, Dain Yoon memaparkan teknik riasan ke peringkat seterusnya dengan hanya menambah rambut.
Selepas berkongsi gambar seni riasan ‘kuku berambut’ di Instagram dan Twitter, terusan ianya menjadi viral bahkan media antarabangsa melabelkannya sebagai trend fesyen aneh 2017.

View this post on Instagram

A post shared by Dain Yoon 윤다인 (@designdain)

Walaubagaimanapun, ada segelintir berpendapat teknik riasan kuku berambut yang dibuat oleh Yoon sangat artistik dan cukup rumit, dari wajah yang sangat terperinci sehingga peletakan rambut pada setiap jari.
Bukan itu sahaja, ada juga netizen yang mendesak Yoon supaya tidak menyiarkan gambar kuku berambut kerana khuatir ia akan menjadi fonemena dikalangan anak muda, tetapi Yoon memilih untuk menghindarkan komen negatif tersebut.

View this post on Instagram

A post shared by Dain Yoon 윤다인 (@designdain)

Anda rasa trend ‘kuku berambut’ ini patut atau tidak? Yang penting melihat pada gambar sahaja memang sangat menggelikan dan menakutkan. Cuba bayangkan malam-malam tengok kuku sendiri, confirm tak nyenyak tidur.

View this post on Instagram

A post shared by Dain Yoon 윤다인 (@designdain)

SUMBER
BACA:  Cuci Muka Guna Kaedah '4-2-4' Rahsia Wanita Jepun Flawless
Tags: hias kukuk-beautykuku berambutrias kukuseni riasan kukutrend fesyen aneh kuku berambuttrend kecantikan korea selatantrend kuku berambutwarna kuku


Hadiahkan Si Dia Koleksi Kasut Stamina Airy Park Seo Joon Dari SKECHERS!

Nampak sangat kacak dan eksklusif pula koleksi SKECHERS Stamina Airy yang Park Seo Joon pakai!
SKECHERS Malaysia baru-baru ini melancarkan koleksi Pakaian Kitar Semula dan Stamina Airy yang diperagakan oleh duta serantaunya, Park Seo Joon.
Untuk koleksi pakaian kitar semula, SKECHERS memperkenalkan rangkaian T-shirt, pullovers, seluar, skirt dan hooded dress. Manakala koleksi Stamina Airy pula terdiri daripada dua kasut yang dikeluarkan khas untuk lelaki.
Hadiah Khas Untuk Si Dia
Diinspirasikan oleh musim bunga yang segar, rekaan kasut Stamina Airy  ini menggunakan teknologi yang dapat menyelesakan kaki si pemakai. Stamina Air yang merupakan SKECHERS Sneaker Original yang menampilkan gaya baru dan tahap keselesaan yang dipertingkatkan.

Foto – SKECHERS

Dihadirkan dalam warna putih dan hitam, bahagian atas kasut ini menggunakan sintetik, bersama-sama dengan midsole yang menyerap kejutan serta Air-Cooled Memory Foam® insole.

Foto – SKECHERS

Berharga RM399 sepasang, dapatkan Stamina Airy secara dalam talian [Putih / Hitam] atau di kedai SKECHERS terpilih:

1 Utama Shopping Centre
AEON Mall Ipoh Klebang
Central I-City
IOI City Mall
KL East Mall
Mid Valley Megamall
Mitsui Shopping Park LaLaport BBCC
Pavilion Bukit Jalil
Pavilion Kuala Lumpur
Setia City Mall
Suria KLCC
The Intermark Mall

BACA:  Diskaun Sehingga 90%, Dapat Hadiah Semuanya Di SHEIN 11.11. Jangan Ketinggalan!
Tags: park seo joonSkechersskechers park seo joon


Beli Baju Raya Kanak-Kanak Perempuan Di Sini, Memang Comel!

Makin nak dekat hari raya, makin runsing ibu bapa apabila fikirkan mengenai pakaian raya anak-anak.
Dengan pelbagai jenis rekaan yang comel dan unik, para ibu bapa pasti jadi rambang mata untuk pilih pakaian raya terutamanya pakaian kanak-kanak perempuan.
Nak keluar beli belah rasa risau pula nak bawa anak-anak. Jangan risau, kalau tak mahu beli belah di butik, kamu boleh pertimbangkan beberapa kedai dalam talian ini.
LITTLE TATARA [SINI]
Dengan pelbagai corak dan potongan tradisional, set pakaian di Little Tatara memang cantik-cantik belaka! Bolehlah feeling seperti memakai pakaian tradisional yang lengkap di awal pagi raya.

Foto – Little Tatara

Foto – Little Tatara

LOSRA VELDA [SINI]
Menampilkan konsep vintaj dan comel dengan perincian manik di bahagian dada membuatkan si kecil kamu nampak lebih bergaya. Fabrik yang digunakan pula adalah tafetta silk yang menjadikan visual set pakaian raya ini nampak mewah.

Foto – Losra Velda

Foto – Losra Velda

MOTHER & CHILD [SINI]
Sesuai untuk anak-anak perempuan yang mempunyai citarasa sendiri. Kamu boleh memilih sama ada mahukan pakaian raya yang ringkas, beropol dan sebagainya.

Foto – Mother & Child

Foto – Mother & Child

KIWI KIWI X PADI PADI [SINI]
Pelbagai jenis corak dan ‘selera’ boleh didapati di sini. Ada peplum, ala-ala gaun atau baju kurung moden, malah baju kebaya juga dijual di sini.

Foto – Kiwi Kiwi X Padi Padi

Foto – Kiwi Kiwi X Padi Padi

JUBAH SOUQ [SINI]
Menjadi pilihan ibu bapa yang mempunyai anak yang lasak. Jahitan baju yang ‘kuat’ ini dapat mengelakkan pakaian raya anak kamu daripada terkoyak dan rosak ketika beraya.

Foto – Jubah Souq

BACA:  Lengkapkan Penampilan #OOTD Dengan Pilihan Kaca Mata Musim Bunga Dari Luxottica

Foto – Jubah Souq

ROSSA COLLECTIONS [SINI]
Pakaian raya bertema corak batik? Di Rossa Collection, kamu boleh dapatkannya. Memang comel dan ada pelbagai jenis corak batik yang boleh dipilih untuk disesuaikan seisi keluarga.

Foto – Rossa Collections

ZOE ARISSA [SINI]
Berpatutan dengan harga, set pakaian di Zoe Arissa ini mempunyai perincian zip yang memudahkan anak kamu, mesra wuduk dan fabrik yang tak panas.

Foto – Zoe Arissa

Foto – Zoe Arissa

CARA UKUR PAKAIAN KANAK-KANAK
Tak sama seperti orang dewasa, pilihan saiz kanak-kanak diukur dalam pilihan umur. Kebiasaannya, ukuran ini bermula dari umur 2 tahun sehingga 8 tahun.
Tetapi kamu perlu tahu tak semua jenama menggunakan standard ukuran yang sama. Mungkin ada yang terlebih besar atau kecil jika dibeli dalam talian.
Untuk mendapatkan ukuran yang betul dan terbaik, kamu perlu ukur:

bahagian bahu
bahagian dada
bahagian pinggang
labuh baju dan kain

Ingat, pastikan kamu lakukan perkara ini terlebih dahulu sebelum membelinya. Dalam banyak-banyak baju raya di atas, yang mana satu menarik perhatian kamu untuk si kecil pakai?
Tags: baju raya budak 2021baju raya budak perempuan terkiniBaju Raya Kanak-Kanakbaju raya kanak-kanak perempuan 2021baju raya kanak-kanak popular 2021


HUAWEI P50 Pro & P50 Pocket: Sebab Kenapa Pencinta Teknologi & Fotografi ‘Luluskan’

Semalam (12/1/2022) jenama teknologi HUAWEI tealah melancarkan dua peranti baru iaitu P50 Pro dan telefon boleh-lipat P50 Pocket.
Kedua-dua peranti ini dilengkapi dengan keupayaan Optik XD Huawei dan Enjin Imej XD Fusion Pro. Spesifikasi ini memberikan kualiti gambar yang terbaik dan membawa tahap baru dalam fotografi mudah alih.
HUAWEI P50 Pro
Untuk peranti yang diperkenalkan dalam reka bentuk Kamera Dwi-Matrik, pengguna boleh mendapatkan dua kemasan premium iaitu Cococa Gold dan Golden Black.

Foto – HUAWEI

Spesifikasi peranti HUAWEI P50 Pro:

Skrin dan bateri lebih besar sambil mengekalkan penampilang peranti yang langsing dan ringan.
Menggunakan tetapan 4 lesan iaitu (1) 50MP kamera True Chroma dan sensor F/1.8, (2) 40MP True Chroma dan sensor Mono F/1.6, (3) 13MP untuk sudut ultra lebar dan (4) 64MP lensa telefoto bersama sensoir F/3.5 serta teknologi OIS.

Foto – HUAWEI

Menyokong kadar zum sehingga 200% yang menghasilkan imej yang sangat jelas.
Untuk video, peranti ini menyokong rakaman video 4K untuk merentasi julat fokus penuh dan penyelesaian penstabilan imej AIS Pro.

HUAWEI P50 Pocket
Miliki dwi-bulatan ikonik seperti siri HUAWEI P50, telefon boleh-lipat ini menampilkan satu bulatan untuk modul kamera dan satu untuk Skrin Luaran pintar.
Telefon boleh-lipat ini dikeluarkan dalam warna putih dan Premium Gold iaitu satu warna dalam Edisi Premium.

Foto – HUAWEI

Spesifikasi peranti HUAWEI P50 Pro:

Sangat ringan dan nipis dengan paparan bersaiz 6.9 inci pada nisbah paparan 21:9.
Kadar penyegaran paparan sehingga 120Hz, kadar persampelan sentuh 300Hz dan sokongan pemalapan PWM berfrekuensi tinggi 1440Hz yang dapat melindungi mata pengguna.
Kamera Matrik Ultra Spectrum dihadirkan dengan 40MP Kamera Kroma Sebenar, 13MP Ultra Sudut Lebar, 32MP Kamera Ultra Spektrum dan lain-lain.
Boleh menangkap dan hasilkan imej yang jelas pada waktu siang dan malam kerana Optik XD Huawei dan Enjin Imej Kroma Sebenar.
Skrin Luaran menyokong paparan notifikasi, jadual, kalendar, muzik, cuaca dan kawalan pelbagai ciri.

Foto – HUAWEI

BACA:  #DIVAKongsi 8 'Hot Spot' Untuk Kamu Yang Suka Glamping Di Sekitar Selangor!
Info untuk kamu;
Huawei P50 Pocket boleh dikatakan dikeluarkan ‘khas’ untuk wanita apabila peranti ini miliki teknologi untuk mengesan sunscreen iaitu sebanyak mana anda gunakan sunscreen, jumlah penggunaan yang sepatutnya dan kawasan yang memerlukan penggunaan sunscreen.
Selain itu peranti ini juga boleh memberitahu adakah anda sudah membuang solekan sepenuhnya di wajah dan sebagainya.
HUAWEI P50 Pro dan P50 Pocket boleh didapati secara pra-tempahan bermula 12/1/2022 didapati di web rasmi HUAWEI, HUAWEI Experience Stores. Manakala pengguna juga boleh dapatkan di platform dan kedai rasmi bermula 22 Januari 2022.
Harga HUAWEI P50 Pro: RM4199 (Nikmati hadiah percuma bernilai sehingga RM2100)
Harga HUAWEI P50 Pocket: RM 5999 | RM7299 Edisi Premium. (Nikmati hadiah percuma bernilai sehingga RM2700)
Tags: huaweihuawei malaysiahuawei p50 pockethuawei p50 pro


Seni Lukisan Mata Serlah Kreativiti & Keunikan Luar Biasa

Seni telah menjadi sebahagian besar dalam hidup Tal Peleg. Beliau sukakan ilustrasi, fotografi dan solekan, dan seni lukisan mata adalah cara beliau mencampurkan semua keghairahannya itu dengan menggunakan mata sebagai kanvas.
Solekan adalah satu bentuk seni yang menakjubkan, dan beliau menghasilkan lukisan dan solekan pada mata bagi menceritakan sesuatu. Tidak hanya tertumpu pada lukisan mata, beliau juga menitikberatkan bentuk dan lekuk mata yang semulajadi sebagai sebahagian daripada hasil seni tersebut.

Inspirasi lukisan ini diperolehi dari sekelilingnya, dari filem, makanan, haiwan sehingga emosi yang boleh diceritakan melalui mata. Beliau menghasilkan seni lukisan pada matanya sendiri dengan menggunakan penggaris mata, pembayang mata, warna air dan semestinya berus halus.
Sesungguhnya semua ini memerlukan kesabaran yang tinggi untuk dihasilkan, namun hasil yang luar biasa benar-benar memberikan kepuasan.

 [Sumber]
BACA:  Kegunaan Lain Elemis Pro-Collagen Cleansing Balm Yang Versatil
Tags: Seniseni lukisan matasolekansolekan mata


Kemunculan Pertama Luxuria Cosmetics Oleh Diana Danielle Di Lazada!

Tahu-tahu seorang selebriti jelita yang sedang berbadan dua itu kini mengembangkan empayar kosmetiknya kesatu tahap yang lebih masyur dengan menempatkan produknya di pasaran gedung atas talian Lazada Malaysia.
Diana Danielle mengasaskan jenama produk kosmetiknya bersama seorang lagi rakan karibnya, Harveen Dhaliwal yang kini menetap di Kota London. Idea asal tercetusnya untuk mereka menghasilkan produk kosmetik atau alat solek yang diperbuat dari bahan vegan ini adalah kerana ketandusan sumber produk kosmetik yang bebas kimia di sekitar Malaysia.
Kebanyakan produk kosmetik yang berada dipasaran rata-rata mengandungi bahan kimia yang boleh merosakan kulit jika digunakan secara berlebihan dan adalah tidak wajar jika ujian keberkesanan produk dilakukan keatas haiwan yang tidak berdosa.

“Sebagai seorang selebriti yang dikenali, pemakaian alat solek adalah sebahagian daripada rutin harian saya. Oleh itu, saya begitu menitik-beratkan kandungan produk kosmetik yang saya guna. Lahirnya jenama Luxuria Cosmetics ini adalah kerana diri saya yang begitu prihatin terhadap binatang serta kualiti produk dan bahan semulajadi yang harus terkandung dalam produk kosmetik atau alat solek”, jelas pelakon dan model Diana Danielle.
Sejak tahun pengenalannya pada 2012, permintaan jenama itu semakin meningkat terdiri daripada variasi rangkaian asas yang pelbagai termasuk bedak asas mineral, bedak mineral, pembayang mata mineral, pengilat bibir, pemerah pipi (crème blush), maskara dan yang terbaharu adalah bedak asas anti-penuan.
Luxuria Cosmetics adalah produk yang mesra alam dan mesra pengguna berasaskan keutamaan bahan tanpa pewangi (frangrace/perfume-free), bebas paraben, bebas minyak, dan bukan komedogenik.
Lebih memudahkan, dengan penyertaan pasaran Luxuria Cosmetics bersama gedung atas talian terkemuka tanah air Lazada, para pencinta haiwan dan alam semulajadi boleh mengakses ke dunia membeli-belah alam maya bagi mendapatkan produk kosmetik ilham slebriti jelita Diana Danielle.
BACA:  #DIVAKongsi 4 Rutin Kecantikan Mudah Untuk Bapa Yang Aktif Bersukan
Bersempena dengan pelancaran Luxuria Cosmetics juga, Lazada Malaysia akan menganjurkan satu peraduan memberi produk Luxuria Cosmetics yang memiliki autograph eksklusif oleh Diana Danielle berserta hadiah menarik yang menanti anda!
Untuk maklumat lanjut berkenaan peraduan Luxuria dan promosi hebat yang lain, sila layari www.lazada.com.my/shop-health-beauty dan www.lazada.com.my/luxuria-cosmetics untuk pembelian produk Luxuria Cosmetics!
Tags: alat solekAlat Solek Bebas KimiaBebas Kimiadiana danielleHarveen DhaliwalkecantikanKekejaman Keatas Haiwankesihatanlazadalazada malaysiaMesra AlamMesra Penggunaproduk kosmetik


Pengarah Bong Joon Ho Dapat Komen Berunsur ‘Racism’, Wartawan Kena Kecam!

Filem Parasite membolot banyak anugerah pada tahun ini dan sekaligus membuktikan filem Asia juga boleh menempa nama dan kejayaan di antarabangsa. Hasil tangan pengarah Korea Selatan, Bong Joon Ho diumumkan sebagai Filem Terbaik di Anugerah Akademi 2020, Oscar di Los Angeles.
Filem Parasite juga merangkul banyak anugerah lain di Oscar antaranya Filem Antarabangsa Terbaik, Pengarah Terbaik (arahan Bong Joon Ho) dan Lakon Layar Terbaik.
Foto – Arkib Wanista
Tetapi sayang bukan semua orang berasa senang dengan kemenangan yang dimiliki oleh pengarah filem Parasite ini, kerana seorang wartawan dan pengacara Amerika dari BlazeTV, Jon Miller memuat naik komen berunsur ‘racism’ menerusi akaun Twitternya.
“Ucapan anugerah: Penghargaan Terbesar. Terima kasih. Kemudian dia (Bong Joon Ho) beri ucapan dalam bahasa Korea. Orang seperti ini membawa kemusnahan pada Amerika.” – Jon Miller
https://twitter.com/MillerStream/status/1226683232378380289
Post yang dimuatnaik itu, mendapat kemarahan orang ramai terutama rakyat Amerika sendiri dan para selebriti terkenal Amerika yang lain seperti John Legend, Andy Lassner dan Piers Morgan juga turut mengkritik terhadap komen yang dimuatnaik oleh Jon Miller di akaun Twitternya.

Do they pay you for these dumb takes or is this something you do for fun
— John Legend (@johnlegend) February 10, 2020

https://twitter.com/andylassner/status/1226711705658347520

You disgusting racist pr*ck. https://t.co/rretoZXoUp
— Piers Morgan (@piersmorgan) February 10, 2020

Rata-rata ramai yang memberi komen bahawa Jon Miller adalah ‘racism’ dan ‘xenophobia’. Setelah mendapat banyak komen negatif dan kritik gara-gara post yang dimuatnaik, Jon Miller tampil memberi penerangan bahawa perkataan “orang seperti ini” bukan merujuk kepada orang Korea tetapi sebaliknya mereka yang berada di Hollywood.
Foto – Arkib Wanista
Biasalah mana-manapun tetap ada haters tersendiri, yang penting filem Parasite berjaya membawa pulang banyak anugerah dan trofi. Malah pengarah Bong Joon Ho juga sangat gembira dengan kemenangan yang dikecapinya bersama krew produksi dan barisan artis.
BACA:  Selepas Bertarung Dengan Kanser, Aktor Sanjay Dutt Selamat PulihTahniah diucapkan buat pengarah Bong Joon Ho dan krew-krew filem Parasite!
Rujukan: 1, 2,
Tags: bong joon ho parasiteBong Joon-Hofilem parasiteFilem Terbaik Antarabangsa ParasiteJon MillerJon Miller RacistPengacara BlazeTV RacismPengarah Terbaik Bong Joon Ho


Bakal Menang Oscar? Ini Yang Perlu Kamu Tahu Tentang Michelle Yeoh

Tahun 2023 merupakan tahun kemuncak kejayaan Michelle Yeoh apabila pertaruhan filem Everything Everywhere All at Once telah mengapai fenomena industri Hollywood. Beliau yang sebelum ini telah memenangi Anugerah Aktress Terbaik kategori Muzikal / Komedi bagi Golden Globe Award 2023. Kini namanya turut dinobatkan sebagai pencalonan Aktress Terbaik untuk Anugerah Oscars 2023.
Tatkala seluruh mata dunia memandang Michelle Yeoh, tidak boleh kita lupakan untuk menghargai kesungguhan beliau dalam memaknai karakter wanita yang biasa ketinggalan dalam filem. Tan Sri Michelle Yeoh berasal dari Ipoh, Perak dan sering menjadi pilihan sebagai watak dalam filem-filem seni pertahankan diri dari Hong Kong.
Foto – Evan Agostini/Liaison
Beliau pernah bergandingan bersama Jackie Chan, Chow Yun-Fat, Pierce Brosnan dan ramai lagi. Biarpun Yeoh kerap bekerja dalam filem-filem hebat tapi beliau sering menjadi pilihan kedua atau watak sampingan. Bukan untuk memperkecilkan tapi Yeoh pada pendapat DIVA kerap dipertikaikan kemampuan lakonannya selain watak-watak aksi.
Karakter dengan mainan emosi seperti Mameha (Memoirs Of A Geisha) dan Eleanor (Crazy Rich Asians) dikembalikan semula pada Evelyn (EEAO). Lihat, hasilnya Yeoh berjaya buktikan pada Hollywood beliau seorang wanita Asia yang berkebolehan.
Foto – Financial Times
Dari sudut peribadi, Michelle Yeoh menjalinkan tali pertunangan bersama Jean Todt sejak tahun 2005. Jean Todt merupakan bekas pengarah eksekutif pengurusan lumba kereta dan sering terlibat dalam pelbagai kerja kebajikan termasuk dibawah United Nation.
Yeoh pernah berkahwin dengan ahli perniagaan terkemuka Hong Kong, Sir Dickson Poon pada 1988 dan berakhir pada tahun 1991. Beliau tidak dikurniakan cahaya mata dari dua hubungan ini.
Foto – Daily Mail
Mungkin ramai yang tidak tahu, Michelle Yeoh adalah bekas Miss Malaysia 1983 ketika berusia 21 tahun! Sejak dahulu lagi Yeoh suka untuk bertanding dan mencabar diri dalam apa jua bidang yang diceburi. Kini perjuangannya berbaloi dan lebih dari 40 tahun dalam industri, semuanya terjawab.
BACA:  Berambut Perang, Agnez Mo Dipilih Hiasi Muka Depan Majalah Fesyen PopularBagi anda yang belum menonton filem Everything Everywhere All at Once, inilah masanya! Ia  sebuah karya kompleks dengan lapisan penceritaan pada mulanya. Namun selepas anda mendapat rentak, keseluruhan emosi anda akan terganggu. Watak Evelyn akan membuat anda goyah sebagai seorang wanita, ibu, isteri dan anak yang punya impian.
Foto – Everett Collection
Tahniah buat Tan Sri Michelle Yeoh dari DIVA! Anda idola yang membawa erti pelaksanaan cita-cita itu tidak mudah, namun ia tidak sesekali sia-sia.
Tags: biodata michelle yeohmichelle yeoh malaysiamichelle yeoh oscar


Rambut Lebih Sihat Bermaya Dengan Follow Me Syampu Teh Hijau Formulasi Baharu

Follow Me baru sahaja memperkenalkan Syampu Teh Hijau yang diperbaharui dengan wajah baharu. Dirumus khas dengan teh hijau dan ekstrak tumbuhan semula jadi, formulasi ini membantu menguatkan rambut dari akarnya dan meninggalkan rambut terasa lebih sihat dan mudah diurus!
Syampu Teh Hijau ini diperkaya dengan Vitamin C dan E untuk memberikan perlindungan kepada folikel rambut dan pada masa yang sama memastikan rambut anda sentiasa licin dan lembut.
Polyphenol (sejenis sebatian semula jadi yang didapati dalam ekstrak Teh Hijau) membantu mengekalkan kulit kepala yang sihat; manakala gabungan pelbagai ekstrak tumbuhan semula jadi bersama antioksida yang terdapat di dalam ekstrak Teh Hijau melindungi rambut kepada radikal bebas untuk mengukuhkan lagi akar rambut serta menggalakkan pertumbuhan rambut dan mencegah penipisan rambut.
Didapati dalam 5 varian, Syampu Follow Me Teh Hijau termasuk 6-dalam-1, Anti-Kelumumur, Anti-Rambut Gugur, Lembut & Lcin dan juga Penjagaan Kulit Kepala. Di samping itu, terdapat juga dua varian perapi, iaitu Anti-Rambut Gugur dan Lembut dan Licin, kesemuanya membantu menjaga serta menyihatkan rambut dan kulit kepala.

Follow Me Syampu Teh Hijau boleh didapati di kesemua pasar raya bermula September 2017.
BACA:  Serlahkan Sisi Feminin Kamu Dengan Minyak Wangi Baru Dolce Lily 'Pretty in Pink'
Tags: follow mejenama follow meproduk follow mesyampu follow mesyampu follow me teh hijausyampu teh hijau


Valentine’s Day? Hadiahkan Si Dia Tersayang Dengan Koleksi Gincu Bibir Ini

Coklat, bunga, teddy bear untuk Hari Kekasih yang jatuh pada 14 Februari semestinya sudah biasa. Apa kata tahun ini berikan sesuatu yang berbeza pula, seperti produk kecantikan untuk si dia tersayang? Mungkin anda kaum adam boleh kejutkan si dia dengan himpunan gincu bibir, iyelah kita sedia maklum kaum wanita mana boleh keluar rumah tanpa secalit gincu di bibir.
Satu lagi berita best adalah kesemua himpunan gincu bibir yang Wanista senaraikan ini boleh anda dapatkan secara eksklusif di Sephora.
Jadi, ceriakan orang tersayang dengan hadiah istimewa ini. Dengan packaging cantik yang dipenuhi warna pink dan merah, rasanya tak ada yang dapat menolak koleksi mekap ini.
#1 Nudestix Magnetic Matte Lip Color
Foto – Arkib Wanista
Nudestix Magnetic Matte Lip Color memudahkan anda dengan kelebihannya 3-in-1 sebagai lip color, lip liner dan lip stain. Tekstur seperti tatu, berpigmen ringan seperti gincu cecair dan mudah untuk digunakan serta boleh tahan sepanjang hari.
#2 Tarte Quick Dry Matte Lip Paint
Foto – Arkib Wanista
Sifatnya yang cepat kering tetapi tidak membuatkan bibir merekah, full coverage dan menawarkan 20 pilihan warna terkini yang membuatkan penampilan anda bertambah menawan.
#3 Moonshot Lip Feat.
Foto – Arkib Wanista
Apa yang menarik tentang koleksi Lip Feat. ini adalah moonshot memilih kumpulan Blackpink yang terdiri daripada Jisoo, Jennie, Lisa dan Rose sebagai muse. Lip Feat. menawarkan 15 warna eksklusif yang sempurna untuk kaum wanita. Bahkan koleksi ini mampu memberi kelembapan dan penghidratan secukupnya bila dipakai sepanjang hari.
#4 Too Faced Sweet Peach Creamy Lip Oil
Foto – Vampy Varnish
Too Faced Peach Lip Oil bukan sahaja memberi kelembapan pada bibir malah membuatkan bibir anda berkilat dengan hanya satu calitan sahaja. Bukan itu sahaja, terdiri daripada kandungan bahan seperti esen buah peach, minyak kelapa dan vitamin E, membuatkan bibir anda bukan sahaja cantik malah sihat.
BACA:  "Sperma Salmon?"- Trend Baru K-Beauty Ini Pilihan Doja Cat & Selebriti Korea!Cantikkan semua koleksi gincu bibir ini? Anda boleh dapatkan di Sephora sekarang!
Semoga si dia gembira dengan kejutan yang anda lakukan ini..
Tags: 14 februaribibirgincugincu bibirhari kekasihkekasihkoleksi gincu bibirlip balmlip colorlip glosslip paintlip stainlipstickmoonshotnudestixTarteToo Facedvalentines day


Baru Usia 3 Tahun, Lara Alana Wajib Jelas Cukai Pendapatan

Menurut dari sumber BH Ahad, kanak-kanak berusia 18 tahun ke bawah dengan berpendapatan lebih dari RM34,000 setahun wajib menjelaskan cukai pendapatan mereka.
Bintang cilik rancangan realiti Lara Oh Lara, Lara Alana yang baru sahaja berusia 3 tahun dimaklumkan oleh ibunya Scha Alyahya perlu membayar cukai pendapatannya sendiri berikutan anaknya itu juga sudah mampu menjana pendapatan sendiri.

View this post on Instagram

A post shared by Lara Alana Ahmad (@laraalanaa)

Malah Scha dan suami, Awal Ashaari sudah melantik seorang ejen bagi menguruskan hal-hal berkaitan pembayaran cukai Lara.
Lara yang mempunyai 3 juta pengikut di laman Instagram kerap diangkat menjadi duta pelbagai jenama produk antarabangsa. Dia juga setanding dengan Puteri Balqis dan Mia Sara, selebriti kanak-kanak yang turut membayar cukai pendapatan.
SUMBER 1 & 2
BACA:  Sangat Menghargai Anak-Anak, Ini ‘Super Daddy’ Selebriti Di Malaysia
Tags: anak scha alyahya dan awal ashaariawal ashaariberitaberita dan isu semasahiburanisu semasaLara AlanaScha Alyahya


Wak Doyok Berteka-Teki, Putus Tunang Dengan Azrinaz?

Wak Doyok suka berteka-teki, termasuk soal pertunangan dengan Azrinaz Mazhar Hakim, bekas personaliti TV yang pernah hidup bersama sultan Brunei.
Ketika diminta mengesahkan hubungan itu Julai lalu, Azrinaz dan ikon fesyen itu juga mencetuskan pertanyaan, enggan mengesahkan atau menafikan kepada media.
Coretan terkini Wak Doyok di Twitter terus menimbulkan teka-teki mengenai hubungannya dengan bekas isteri sultan Brunei.
Selebriti media sosial itu, atau nama sebenarnya Mohd Azwan Md Nor, 35, memuat naik kenyataan bernada sedih, dengan lambang “patah hati”, hari ini.
“Semua sudah suratan takdir. Terima sajalah dengan hati yang terbuka. Sampai di sini saja jodoh kita. ? #HidupMestiDiteruskan,” coretnya.
Namun beliau tidak menyatakan sama ada ia melibatkan hubungannya dengan Azrinaz atau persoalan-persoalan lain yang lebih khusus.

Semua sudah suratan takdir. Terima sajalah dengan hati yang terbuka. Sampai disini saja jodoh kita. 💔 #HidupMestiDiteruskan
— Wak Doyok (@Wak_Doyok) October 10, 2016

Portal mStar Online cuba mendapatkan penjelasan Wak Doyok tetapi begini sahaja katanya: “Saya tiada komen, saya sedang sibuk dengan kerja dan tidak mahu fikir tentang hal itu.”
Portal itu menyebut gambar mereka berdua di akaun Instagram juga didapati sudah dipadam.
Semakan ProjekMMO hari ini mendapati kali terakhir gambar mereka berdua dimuatkan di Instagram Wak Doyok kira-kira empat minggu lalu.
Sementara akaun Instagram @azrinazmazharhakim pula didapati sudah ditutup.
Pada April lalu, Wak Doyok enggan mengulas gosip mereka berdua sedang dilamun cinta.
https://www.instagram.com/p/BKNA5dtD_Nj/
“Saya akui kami memang berkawan rapat dan pernah juga keluar berdua serta bersama-sama kawan lain. Tetapi, hendak dikata kami bercinta, memang tidak adalah.
“Saya mengenalinya kira-kira tiga tahun lalu dalam sebuah majlis. Kebetulan kami sama-sama meminati bidang fesyen dan disebabkan itu, kami boleh rapat,” katanya kepada Berita Harian.
Setelah desas-desus pertunangan mereka muncul, Wak Doyok hanya berkata begini: “Biarlah saya hidup dengan cara saya sendiri dan saya tidak ambil kisah pasal hidup orang lain.”
BACA:  Padah Ambil Khidmat 'Fake Dentist' Kamu Kena TahuDitemui Utusan Malaysia hujung Julai lalu untuk mengesahkannya, Azrinaz pula berkata: “Saya enggan memberi sebarang komen.”
Azrinaz berkahwin dengan Sultan Hassanal Bolkiah pada 2005 dan bercerai lima tahun kemudian.
https://www.instagram.com/p/BJaBpJPjMy5/
Terbaru
“Ya, kami sudah putus cinta baru-baru ini”.
Itu penjelasan ringkas ikon fesyen popular Wak Doyok mengenai hubungannya dengan bekas wartawan penyiaran Azrinaz Mazhar Hakim.
Wak Doyok atau nama sebenarnya Mohd Azwan Md Nor, 37 bagaimanapun enggan berkongsi lanjut punca perpisahan mereka yang mula diperkatakan sejak kebelakangan ini.
“Saya berasa status yang dimuat naik di laman Twitter jelas menunjukkan situasi yang saya lalui kini. Butiran lanjut mengenai perkara itu tidak perlu saya perjelaskan.
“Cuma ingin dijelaskan, kami hanya putus cinta kerana tidak pernah bertunang seperti yang tersebar sebelum ini. Jadi saya menganggap tiada jodoh antara kami,” katanya kepada Harian Metro.
Wak Doyok yang kini berada di Jakarta, Indonesia bagi menjayakan sebuah program TV di sana berharap penjelasannya ini menjawab segala teka teki banyak pihak.
Menurut Wak Doyok yang juga pengacara program Ke Korea Ka Kita seboleh-bolehnya dia tidak mahu lagi perkara ini dibangkitkan demi menjaga nama baik kedua belah pihak.
“Sesiapa pun tidak mahu perkara sebegini berlaku, tetapi saya akur dengan ketentuan Allah.
“Apa yang saya harapkan daripada semua orang agar berhenti membuat sebarang spekulasi. Biarlah apa yang berlaku hanya kami saja yang mengetahuinya,” katanya.
Pagi semalam Wak Doyok memuat naik status di laman Twitter yang berbunyi ‘Semua sudah suratan. Terima sajalah dengan hati terbuka. Sampai di sini saja jodoh kita’.
Status sama turut disertakan hashtag #HidupMestiDiteruskan beserta emotikon hati terbelah.
Terdahulu Azrinaz mengambil pendekatan dengan tidak mengaktifkan akaun Instagram miliknya sehingga menimbulkan persoalan.
Dalam masa sama, Wak Doyok turut membuang gambar mereka bersama di Instagram miliknya.
Wak Doyok dan Azrinaz pernah dikatakan mengikat tali pertunangan pada Aidilfitri lalu namun tidak disahkan kedua-dua pihak.
SUMBER 1 & 2
Tags: Azrinaz Mazhar Hakimbekas isteri sultan bruneiberitagossiphiburanisu semasaPublic Figureselebriti malaysiawak doyokWak Doyok & Azrinaz Putus Tunang?


Cantik di Hari Raya : 6 Facial Mist Beri Wajah Sentiasa Lembab

Sepanjang bulan Ramadhan, kita sedia maklum kulit wajah akan menjadi keras malah kering kerana tidak mendapatkan air yang mencukup sepanjang hari. Jadi, penting untuk kita mengambil alternatif lain bagi memastikan kulit wajah sentiasa terjaga dan terhidrat sepanjang bulan suci ini.
Facial mist boleh membantu menghidratkan wajah yang kekeringan. Terutamanya jika kamu terdedah kepada suhu penghawa dingin, ataupun wajah menjadi lesu kerana berada berjam-jam dalam perjalanan dan penerbangan. Semburkan facial mist untuk mendapat kesan segar dengan kadar segera. Ini 5 facial mist mampu memberikan rawatan pada kulit wajah anda.
1. Avene Thermal Spring Water
Avene Thermal Spring Water menyediakan penjagaan yang menenangkan untuk kulit sensitif, alahan dan gatal-gatal. Memberikan kelegaan daripada kerengsaan kulit yang disebabkan oleh sinaran matahari, selepas rawatan anti-jerawat, ruam, cukur dan hair removal.

2. L’Occitane En Provence Pivoine Sublime Perfecting Mist
Formula ini adalah alcohol free, boleh digunakan ke atas solekan wajah, malahan ianya dapat memberikan kelembapan selama lapan jam.

3. Caudalie Beauty Elixir
Sama ada anda menggunakan produk ini sebelum memakai moisturizer ataupun untuk menyegarkan diri sepanjang hari. Caudalie Beauty Elixir mampu memberikan kulit wajah yang glowing dan memastikan anda berbau segar.

4. June Jacobs Neroli Hydrating Mist
Paraben dan pengawet percuma, June Jacobs Neroli Hydrating Mist menggunakan minyak Neroli untuk membantu pertumbuhan semula sel. Ia juga membantu untuk memerangi penuaan dan melindungi kulit anda daripada toksin persekitaran yang berbahaya.

5. Bobbi Brown Face Mist
Produk ini mengandungi gliserin yang terkunci dalam kelembapan, Vitamin B untuk membantu melembapkan dan memelihara kulit dari masa ke masa dan juga kafein, chamomile timun dan ekstrak teh hijau untuk menjaga kulit yang tenang.
BACA:  DIY Face Mist Timun, Wanita Dedah Kulit Jadi Segar & Jerawat Hilang
6. Tony Moly Pocket Bunny Sleek Mist
Membantu mengurangkan dan menyerap minyak muka yang berlebihan. Diformulakan dengan gabungan ekstrak buah-buahan, mengawal minyak tanpa pengeringan, tetapi ia juga menetapkan solek dan meningkatkan rasa keseluruhan dan rupa kulit. Sesuai untuk kulit berminyak atau bermasalah, ia memberikan aroma yang segar dan memikat.

Tags: 5 facial mistbeauty tipsface mistfacial mistsemburan penyegartips hari raya


ECCO SOFT 7: Koleksi Baru Yang Cool Sempena Ulang Tahun Ke-7!

Selamat menyambut ulang tahun yang ketujuh!
Bersempena dengan itu, jenama kasut ECCO SOFT 7 kini melancarkan koleksi Musim Luruh/Sejuk serba baharu yang sangat cool bagi wanita dan juga lelaki.
Menampilkan kulit premium yang sangat lembut dan ECCO FLUIDFORM™ Direct Comfort Technology yang inovatif, koleksi ini tersedia dalam banyak gaya baru termasuklah kerjasama dengan artis Iceland, Kristjana S. Williams.
Pilihan Unik Untuk Wanita & Lelaki
Untuk wanita, kamu mempunyai pilihan ECCO SOFT 7 dalam gaya hitam, putih klasik, gaya metalik dan corak yang bold. Setiap gaya ini dihasilkan daripada kulit yang sangat lembut.

Foto – ECCO SOFT 7

Manakala lelaki pula mempunyai pilihan ECCO SOFT 7 dan ECCO SOFT 7 TRED dalam Nubuck premium dan kulit bijirin penuh.
ECCO SOFT 7 x KRISTJANA S. WILLIAMS
Hasil kerjasama dengan artis Iceland, koleksi baru ini menampilkan seni yang diilhamkan oleh alam semula jadi dan kaedah unik melalui corak botani.

Foto – ECCO SOFT 7

Kristjana mencipta cetakan bespoke yang diinspirasikan oleh suasana hangat dan menawan di “Harvest Table” dan “Winter Garden” Denmark.
Sekadar info untuk kamu, palet warna koleksi ini diambil sepenuhnya daripada warna musim luruh. Daripada kemerahan buah beri hingga kehijauan hutan berlumut yang terdapat dalam flora dan fauna Denmark.
Bawa Pulang MR.7: ECCO X BE@RBRICK 100% Percuma!
Bermula 12 September 2022 setiap pembelian sepasang kasut ECCO SOFT 7, pelanggan akan menerima ECCO X BE@RBRICK 100% edisi terhad (sementara stok masih ada).

Foto – ECCO SOFT 7

Dinamakan MR.7, kasut ini direka bentuk khas buatan Jepun yang menampilkan patung beruang ikonik dalam warna perak dengan cetakan ECCO di seluruh badannya.
Berharga daripada RM769, ECCO SOFT 7 boleh didapati di semua kedai ECCO dan juga dalam talian [SINI].
BACA:  Tweed Jacket - Item Fesyen Vintaj Yang Kekal Hidup Dan Berevolusi
Tags: ecco softecco soft 7koleksi ecco soft 7


Capai Mekap Glass Skin Ala Janna Nick & Tunku Aminah Dengan Produk Rahsia MUA Thai Ini…

Selain Janna Nick, Yang Amat Mulia (YAM) Tunku Tun Aminah juga pernah menggunakan khidmat makeup artist (MUA) daripada Thailand. Berkongsi MUA yang sama iaitu Babara Beer, tak dinafikan sesiapa sahaja pasti jatuh cinta dengan hasil mekap yang dilakukan olehnya.
Terkenal dengan kepakarannya dalam menghasilkan mekap glass skin, bagi DIVA mekap ini menaikkan lagi seri wajah dan kecantikan seseorang itu secara semula jadi.
Selepas puas stalk Instagram Babara Beer, DIVA dapati MUA Thailand ini bukan sahaja memiliki tekniknya sendiri, malah produk yang digunakan olehnya itu membuatkan hasil mekapnya nampak tahan lebih lama dan maintain cantik sepanjang hari. Dikatakan hanya menggunakan First Cream by Babara Beer, krim dua dalam satu ini mengandungi pelembap dan primer yang memudahkan sesiapa sahaja prep wajah dengan terbaik sebelum mekap.

Foto – @babarabeer.official (IG)

First Cream ini dikatakan sesuai untuk semua jenis kulit. Tak kiralah jika kamu memiliki kulit daripada jenis normal, kering, berjerawat, kombinasi hingga ke berminyak. Bukan itu sahaja, krim ini juga tidak mengandungi pewangi dan paraben, jadi ianya sangat selamat untuk digunakan di wajah. Saran Babara Beer, First Cream ini perlu digunakan sebanyak dua kali iaitu pagi dan malam.

Foto – @babarabeer.official (IG)

Manakala untuk melakukan mekap glass skin ala-ala Janna Nick dan YAM Tunku Tun Aminah pula, kamu boleh lakukannya menerusi cara-cara berikut:

View this post on Instagram

A post shared by Babara Beer (@babarabeer_makeup)

Prep dulu wajah menggunakan pelembap dan primer bagi mengunci kelembapan, menutup cela serta pori. Untuk mudahkan kamu, boleh juga guna First Cream daripada MUA Babara Beer iaitu 2-in-1 pelembap dan primer.
Kemudian sapukan foundation dalam kuantiti sedikit menggunakan berus. Sapukan dalam lapisan yang ringan dan pastikan ia tak nampak terlalu tebal di atas kulit.
Untuk concealer pula, hanya sapukan di bahagian yang perlu ditutup seperti cela sahaja. Pastikan sapu dalam kuantiti yang sedikit dan blend secara ringan menggunakan berus.
Bagi bronzer, highlighter dan blusher pula, elakkan daripada guna produk bedak. Tetapi pilih untuk gunakan produk berkrim untuk pastikan ia kekal lebih lama dan tak mudah ‘luntur’.
Mekap bahagian mata, Miss Murai syorkan untuk pilih warna coklat lembut dan glitter untuk menonjolkan bahagian tersebut. Kening pula, hanya lukiskan atau isikan bahagian kening yang jarang secara ringan sahaja.
Selepas selesai, kunci mekap dengan menggunakan setting powder. Sapukan di bahagian yang mudah buatkan mekap kamu menjadi crack seperti garis senyuman, dahi dan sekitar mata.
Lengkapkan mekap glass skin kamu dengan lipstik berona pink atau coral.

Selamat mencuba!
BACA:  Magis Sentuhan MUA Thailand, Serlahkan Kulit Glowing Tunku Tun Aminah
Tags: babara beerJanna Nickjanna nick kahwinmekap janna nickMekap Tunku Tun Aminahmua babara beermua thailandTunku Tun Aminah


Fear of God Akhirnya Keluarkan Koleksi Pakaian Untuk Wanita

Jika anda mencari pakaian yang praktikal dan minimalis, jenama Fear of God bukan asing lagi.
Sinonim untuk pakaian lelaki, akhirnya jenama kelahiran Amerika Syarikat ini meluas ke pasaran wanita pula. Pengasas Jerry Lorenzo berkata isterinya, Desiree Manuel adalah muse terbaik untuk koleksi istimewa ini.
“Kami menghabiskan banyak masa bersama mengenai inspirasi di sebalik tawaran terbaru jenama itu. Memahami keperluannya dan melihat apa yang hilang dalam dunianya, saya dapat melihat perkara yang saya rasa dan ingin merekanya.”

Foto – Fear of God

Lorenzo mengambil pendekatan reka bentuk yang sama untuk koleksi wanita. Pengalaman peribadi adalah titik inspirasi utamanya, tanpa mengira kategori.
“Sama seperti saya memerhati cara lelaki berpakaian, saya melihat perkara yang sama pada wanita dan berkata, ‘Hei, mungkin short ini boleh lebih pendek, atau mungkin skirt lebih panjang, kardigan mempunyai sedikit volume. Sebelum anda mengetahuinya, anda mempunyai pendapat kira-kira 15 hingga 20 helaian,” katanya.

Foto – Fear of God

Foto – Fear of God

Nak melihat koleksi Fear of God wanita, pergi ke laman web mereka fearofgod.com.
BACA:  Ini Cara Trending Pakai Stokin Ala ‘High Fashion’
Tags: fear of godjerry lorenzokoleksi fear of god essential


Maharaja Lawak Mega 2014 Bakal Beraksi Malam Ini!

Maharaja Lawak Mega (MLM) 2014 bakal menyaksikan persaingan yang amat sengit dalam kalangan pelawak-pelawak dan pelakon komedi profesional terbaik yang mana setiap peserta yang bertanding masing-masing mempunyai portfolio seni yang mengagumkan dalam bidang ini.
5 kumpulan daripada Kerusi Panas MLM 2014 telah dipilih untuk beraksi bersama 10 kumpulan pelawak yang lain di Pentas Maharaja Lawak Mega 2014. Dato’ AC Mizal masih dikekalkan sebagai hos untuk musim ini. Nantikan barisan juri-juri yang bakal bersama rancangan ini untuk 15 minggu, tentunya selebriti dari Malaysia, Singapura, dan Indonesia.
Berikut adalah barisan pelawak yang dipilih secara automatik untuk beraksi di gelanggang MLM 2014:

Program MLM 2014 musim terbaharu tidak disertai oleh peserta dari Indonesia seperti sebelum ini kerana tiada di antara mereka yang menepati kriteria pemilihan.
Manakala, 5 kumpulan/peserta kerusi panas yang telah layak ke gelanggang MLM 2014 adalah Ekzos, Samurai, Zero, Wala, dan Shake:

MLM 2014 bakal memulakan aksinya secara langsung pada malam ini, 14 November 2014, dan dapat disaksikan setiap Jumaat, jam 10 malam di Astro Warna (132) dan Mustika HD (134).
Sumber berita:
Maharaja Lawak Mega | Astro Gempak
Senarai Terkini Peserta Maharaja Lawak Mega 2014 Astro
Berikut adalah video promo MLM 2014 berdurasi satu minit yang turut menampilkan beberapa peserta yang akan beraksi di gelanggang Maharaja Lawak Mega malam ini:
[youtube http://www.youtube.com/watch?v=GWV-wb0BUwc]
BACA:  Hangatkan Hubungan Suami isteri Dengan Aktiviti Fun Ini!
Tags: Astroastro warnaboceyjep sepahtulawakmaharaja lawak megamaharaja lawak mega 2014MLMMLM 2014nabilsepahtushirosyj


Adira Berbadan Dua, Datuk Red Minta Isteri Pertama Hamil Pula

Selepas penyanyi Siti Adira Suhaimi disahkan hamil anak pertama, suaminya Datuk Seri Adnan Abu meminta isteri pertama turut hamil semula.
Namun permintaan Adnan, juga dikenali Datuk Red, yang mahu kedua-dua isterinya merasa pengalaman hamil bersama-sama ditolak Syarifah Norshafila Hassim, 30.
“Suami saya juga ada beritahu yang Adira mengandung, dalam masa yang sama minta saya juga hamil sekali.
“Bagaimanapun saya rasa biarlah dulu. Belum masanya untuk saya kembali mengandung,” kata ibu tiga anak, seperti dilapor Utusan Malaysia.
Juga dikenali Datin Red, beliau tidak terkejut ketika mendapat khabar madunya hamil, cuma menasihati penyanyi itu menjaga kandungan dan tidak terlalu tertekan.
Syarifah berkata Adira perlu bertenang memandangkan kandungan baru masuk minggu ketujuh.
“Saya tahu dia mengandung ketika sambutan rumah terbuka Aidilfitri yang lalu. Nasihat saya, agar dia menjaga pemakanan dan jangan stres.
“Saat ini saya biasa sahaja bila tahu dia mengandung, mungkin bila ada anak nanti kami akan berkongsi perasaan yang sama,” katanya.
SUMBER
BACA:  Trilogi Kim Kardashian Dan Kanye West, Dari Mula Bercinta Hingga Bercerai
Tags: adira afAdira HamilAdira Mengandungberitacinta perhubunganDatuk RedDatuk Red Minta Isteri Pertama Hamilisu semasaselebriti malaysia


5 Jenama Foundation Terbaik, Beli Di Farmasi Je!

Beberapa minggu sudah, penulis pernah mencadangkan beberapa jenama maskara terbaik yang mudah didapati pada harga berpatutan dari farmasi terdekat.
BACA: 5 Jenama Maskara Terbaik, Beli Di Farmasi Je!
Hari ini, apa kata Wanista senaraikan pula lima jenama bedak asas (foundation) terbaik yang pastinya lebih murah daripada jenama-jenama yang ada di Sephora.
Antara jenama bedak asas (foundation) yang mahal menjangkau hingga beratus ringgit sebotol. Sumber: Pinterest
Meskipun boleh dikategorikan sebagai produk mampu milik, jangan tak tahu bahawa ianya masih mampu memberi kesan solekan terbaik untuk menutup segala cela sekaligus memberi litupan sekata tanpa membuatkan kulit bercapuk dari masa ke masa sepanjang hari.
Ini dia lima jenama foundation terbaik menurut penulis!
#1 Revlon Colorstay Makeup Pump: RM66.80 [Beli]
Penulis mempunyai kulit kombinasi. Sering kering di bahagian pipi manakala berminyak di sekitar dahi, hidung dan dagu. Sebelum ini penulis hanya menggunakan bb cream sebagai lapisan bedak di wajah namun ternyata ia bukan jalan penyelesaian terbaik kerana mekap terlalu cepat luntur dan apabila berjemur, muka menjadi tersangat berminyak sehingga penulis sendiri geli melihatnya.
Sumber: Pinterest
Sejak dari itu, penulis beralih kepada bedak asas Revlon Colorstay ini. Ternyata, biarpun bermekap dari pagi hingga ke petang, tiada lagi dahi dan wajah yang berminyak. Pemerah pipi pun masih boleh dilihat warnanya pada pipi menandakan bedak asas ini adalah yang terbaik untuk menutup pori wajah agar tidak berpeluh secara keterlaluan. Formulasi Revlon Colorstay memang dirumus khas buat mereka yang memiliki masalah kulit kombinasi serta berminyak.
Solekan akan tahan berjam-jam lamanya bila guna foundation ini! Serius terbaik!
Namun kekurangannya adalah… tidak banyak warna yang ditawarkan.
#2 Catrice All Matt Plus Shine Control: RM27.88 [Beli]
Hanya boleh dibeli di cawangan Guardian… Percaya atau tidak, Catrice adalah jenama yang memiliki pelbagai pilihan kosmetik terbaik pada harga murah! Dari maskara hinggalah kepada rangkaian bedak asasnya, jenama dari German ini berhasil mencipta formula kosmetik terbaik yang memberi efek solekan profesional buat para penggunanya.
Seperti Catrice All Matt Plus ini, hasil sapuan cecair bedak asasnya adalah halus, melekap pada kulit tanpa sebarang kesan capuk biarpun si pengguna memiliki kulit kering mahupun perlu berjemur di tengah panas buat beberapa ketika. Ia juga dapat memudarkan warna parut!
Sumber: houseofbeauty.co.uk
Kesan sapuan dari bedak asas ini adalah bersifat matte (tanpa kilat) namun, ianya masih memiliki ciri-ciri satin di mana sapuannya kelihatan sedikit lembab seterusnya memperlihatkan wajah yang cukup berseri dan seimbang dari segi kompleksi. ***Wajah kelihatan tak terlalu kering dan tidak juga terlalu lembab
Tonton Review Penggunaan Catrice All Matt Plus Shine Control Make Up Foundation

https://www.youtube.com/watch?v=7Ktt4Bz_8lYVideo can’t be loaded because JavaScript is disabled: CATRICE ALL MATT PLUS Foundation & Concealer {First Impression Review & Demo} 15 DAYS OF FOUNDATION (https://www.youtube.com/watch?v=7Ktt4Bz_8lY)

#3 L’Oreal Matte Magique Liquid Foundation: RM27.25 [Beli]
BACA:  Paling Gila, Rawatan Kecantikan Ini Yang Dilakukan Oleh SelebritiRamai Beauty Guru telah mencanangkan bahawa ini adalah antara bedak asas terbaik yang boleh didapati di farmasi. Bisa bertahan melebihi 10 jam lamanya malah sapuan pada kulit juga nampak natural bersahaja.
Sumber: Calyxta
Bagi mereka yang tidak suka bermekap tebal, usah risau kerana tekstur bedak asas ini langsung tidak pekat atau melekit bahkan ringan kala disapu meliputi wajah. Sesuai buat mereka yang berkulit normal hinggalah ke kondisi kulit kombinasi berminyak.
#4 L’Oreal Infallible Liquid Foundation: RM69.95 [Beli]
Ini adalah formulasi baharu dari jenama L’Oreal. Ramai yang kata dengan hanya satu lapisan sapuan bedak asas L’Oreal Infallible Foundation ini, ia sudah bisa menutup cela dengan baik. Amat disyorkan buat individu yang mempunyai pigmentasi serta kemerah-merahan pada sesetengah bahagian muka.
Bagi mereka yang berjerawat, anda mungkin perlukan lebih daripada satu lapisan sapuan.
Sumber: Youtube
Sayangnya, ia tidak begitu sesuai buat mereka yang mempunyai masalah kulit berminyak. ***Berminyak tapi tak buat solekan jadi bercapuk atau cair.
Untuk mengatasi masalah ini, pengguna dinasihatkan guna bloating paper untuk menyerap segala lembapan dan minyak pada wajah dari masa ke masa.
Tonton Review Penggunaan L’Oreal Infallable Foundation

https://www.youtube.com/watch?v=zNOTyO1kxSgVideo can’t be loaded because JavaScript is disabled: L'Oreal Infallible 24 Hr Foundation First Impressions (https://www.youtube.com/watch?v=zNOTyO1kxSg)

#5 Bourjois Healthy Mix Foundation: RM53.91 [Beli]
Salah satu foundation kegemaran ramai! Dahulu ramai yang perlu mendapatkannya dari luar negara kerana jenama ini belum masuk ke Malaysia. Kini pengguna dengan mudah boleh mendapatkan rangkaian produk kosmetik Bourjois dari mana-mana cawangan Watsons.
Sumber: Amazon.com
Teksturnya tidak berat dan mudah diserap, ternyata ia amat sesuai untuk semua jenis kulit.
Buat yang berkulit kering, foundation ini adalah bonus untuk anda kerana ia turut melembapkan kulit.
Biarpun begitu, litupan cecair bedak asas ini tidak dapat menutup cela atau parut dengan sebaiknya. Bagi mengatasi masalah, pengguna perlu menambah sapuan concealer untuk memudarkan warna parut agar kulit kelihatan flawless dan sihat.
Sumber: Pinterest
Bonus!
Maybelline Fit Me Matte Plus Poreless Foundation
Baru sahaja masuk ke pasaran Malaysia… Kata mereka, Maybelline Fit Me ini setanding bedak asas Born This Way dari jenama TooFaced!
Sumber: Pinterest
Terdapat dalam 20 warna yang bersesuaian dengan kulit orang Malaysia iaitu daripada yang paling cerah hinggalah ke yang paling gelap, harganya juga tidak terlalu mahal iaitu sekitar RM50. Tekstur cecair bedak asas ini tidak pekat dan umpama air yang mudah meresap ke dalam kulit. Lapisannya juga terasa ringan di permukaan wajah.
Daripada anda membazir membeli bedak asas yang mahal-mahal, ada baiknya bertukar kepada produk-produk yang lebih murah seperti yang dicadangakan penulis di atas tadi kerana kesannya tetap sama seperti foundation mahal ❤
Selamat mencuba!
Tags: alat solekbedak asasDrugsore MakeupfarmasifoundationHarga FoundationkecantikanKosmetik Mampu Milikmekapmekap murahpilihansolekan


Terbeliak Tengok Fesyen Beg Tangan Fazura Mewah Dan Mahal!

Makin berseri Fazura, lihat saja senyuman bahagia yang terpancar di wajahnya membuatkan peminat dan sesiapa saja yang melihat wanita hebat ini turut sama tersenyum.
Fazura cukup dikenali dalam industri hiburan dan dunia fesyen, baik dari gaya rambut, mekap, pemilihan busana, aksesori hingga ke beg tangan.
Menyentuh mengenai fesyen beg tangan yang dimiliki wanita bekerjaya ini, membuatkan sesiapa saja yang memandang pasti akan terbeliak melihat beg tangan berjenama dan mahal.
Ini antara koleksi fesyen beg tangan Fazura yang high class, mewah dan mahal.
Coach – Personal Digital Design Tote Bag

Foto – Instagram Fazura

Coach – Alie Bag

Foto – Instagram Fazura

Hermes – Birkin

Foto – Instagram Fazura

Hermes – Kelly

Foto – Instagram Fazura

Christian Louboutin – Elisa Small

Foto – Instagram Fazura

Chanel

Foto – Instagram Fazura

Roger Vivier

Foto – Instagram Fazura

Rambang mata melihat fesyen dan rekaan beg tangan Fazura yang cantik-cantik dan eksklusif ini, best tengok koleksi beg tangan mewah Fazura ini.
Antara koleksi beg tangan Fazura di atas, kamu jatuh cinta pada beg tangan jenama mana?
BACA:  Fesyen Tahun Baru Cina, Melaram Dengan Beg Tangan Rona Merah Yang Vogue
Tags: Beg Tangan Antarabangsabeg tangan berjenamabeg tangan mewahfazuraFesyen Beg Tangan Fazura


Khairy Antara Top 20 Anugerah MeleTOP ERA 2016

Menteri Belia Dan Sukan, Khairy Jamaluddin Abu Bakar antara barisan selebriti yang turut tercalon di Anugerah MeleTOP ERA 2016.
Menurut Pengurus Saluran Astro Ceria, Hadzelynda Khairuddin, pemilihan Khairy Jamaluddin atau lebih mesra dengan panggilan YB KJ menerusi kategori ‘Bintang Online MeleTOP’ kerana beliau memiliki ramai pengikut di laman media sosial.
“Walaupun YB KJ bukan seorang selebriti, tetapi dia memiliki pengikut yang ramai di media sosial seperti di Twitter, Instagram dan Facebook. Jadi jika diikut dari kombinasi jumlah pengikut, KJ layak untuk dicalonkan menerusi kategori ‘Artis Online Popular’,” jelas Hadzelynda sewaktu sidang media Anugerah MeleTOP Era 2016 di Live House, Kuala Lumpur.
Sementara itu, Nabil kekal dipilih sebagai hos Anugerah MeleTOP ERA kerana pengalaman yang dimiliki selain merupakan peneraju utama program MeleTOP di saluran Astro Ria (104).
“Pertamanya kami mengumumkan Nabil sahaja sebagai hos utama AME 2016 berdasarkan pengalamannya mengendalikan beberapa buah program berskala besar seperti Gegar Vaganza dan MeleTOP.
“Jadi dia adalah calon yang sangat sesuai untuk menjadi peneraju utama untuk AME kali ini. Tentang siapa gandingan Nabil,  kita akan umumkan pada sidang media yang akan datang,” jawab Ketua Format Dan Realiti Astro, Namanzee Harris.
Anugerah MeleTOP ERA yang memasuk pengajuran kali ketiga  bakal disiarkan secara langsung di Pusat Konvensyen CIDB, Kuala Lumpur pada 28 Februari 2016 secara eksklusif menerusi saluran Astro Ria (104) dan Ria HD (123).
Sebanyak 18 kategori dipertaruhkan iaitu Lagu MeleTOP ERA, Penyanyi MeleTOP, Grup/Duo MeleTOP, Penyampai Radio MeleTOP, Program Radio MeleTOP, Filem MeleTOP, Bintang Filem MeleTOP, Drama MeleTOP, Program MeleTOP, Pelakon MeleTOP, Hos MeleTOP, Bintang Online MeleTOP, Artis Baharu MeleTOP, Artis Lawak MeleTOP, Couple MeleTOP, Fesyen MeleTOP, Top Top MeleTOP (Lelaki) dan Top Top MeleTOP (Wanita).
BACA:  Peminat Lelaki Patah Hati Elizabeth Tan Dah Kahwin, 5 Komen Lucu Mencuit HatiTalian undian fasa pertama untuk menyenarai pendek lima calon terbaik daripada 20 pencalonan awal yang telah disenarai kini dibuka kepada orang ramai bermula pada 17 Disember 2015, 6 petang hingga 15 Januari 2016, 12 tengah hari.
Bagi pusingan ini, orang ramai diberi pilihan untuk mengundi calon-calon kegemaran mereka untuk 16 buah kategori melalui dua cara iaitu menerusi khidmat undian secara online di dua buah laman web iaitu www.meletop.com.my dan www.era.fm ataupun menerusi aplikasi terbaru daripada Astro Radio iaitu Raku yang boleh dimuat naik secara percuma di App Store dan Google Play Store.
SUMBER
Tags: Anugerah MeleTOP Era 2016beritahiburanisu semasakhairy jamaluddin


#DIVAKongsi 2 Produk Cosmoderm Terbaik Untuk Usia 30 Tahun

Jenama Cosmoderm tidak asing lagi didalam rak-rak produk penjagaan kulit di farmasi kecantikan. Keyakinan pengguna kepada Cosmoderm sudah tidak disangkal lagi, ia produk yang terjamin halal, menggunakan bahan yang selamat dan berkesan. Malah, pilihan barisan produk pula memenuhi kehendak pelanggan. Pelbagai solusi masalah kulit yang ditawarkan dengan harga yang cukup berpatutan.
Sebagai pengguna Cosmoderm, DIVA juga tidak ragu-ragu lagi untuk berkongsi dua produk yang mana bagi DIVA sangat baik untuk wanita yang mencecah usia 30 tahun. Maklumlah, waktu inilah ‘musuh’ penuaan bekerja dengan kuat. Jadi wajar untuk kita atasi supaya bukan sahaja kelihatan cantik tapi lebih berkeyakinan.
Dua produk Cosmoderm yang DIVA ingin syorkan pada anda ialah;
1. Cosmoderm Luminous A Reverse Aging Elixir 30ml [RM50.90]
Produk yang DIVA yakin ramai wanita 30-an akan jatuh cinta dan tak boleh hidup tanpanya! Ia dimanfaatkan dengan 0.3% retinol yang membantu untuk melawan tanda-tanda penuaan dan hiperpigmentasi. Ya, garis halus dan tompokan jerawat antara musuh utama kulit yang membuatkan wajah kelihatan lebih tua dari usia.
Foto – Herbal Lotus
Setiap sapuan Luminous A Reverse Aging Elixir ini dapat mengembalikan keanjalan, memperbaiki tona kulit dan menguatkan skin barrier. DIVA suka pakai krim ini pada waktu malam sebelum tidur. Ini kerana retinol boleh membuatkan kulit menjadi sensitif jika terkena matahari. Jadi solusi selamat pakai pada sebelum tidur dan keesokan pagi, anda akan terasa kulit lebih lembut dan anjal.

View this post on Instagram

A post shared by Cosmoderm (@cosmoderm)

2. Cosmoderm Glow-C Radiance Toning Essence 100ml [RM29.90]
Siapa tak nak kulit berseri-seri bebas dari sebarang kesan parut jerawat kan?
Vitamin C antara bahan yang sangat powerful untuk memperbaiki masalah tona dan hiperpigmentasi. Jadi bagi DIVA, mustahak untuk wanita yang menginjak angka 30 untuk masukkan vitamin C dalam rutin kecantikan. Iyalah, keupayaan sel kulit untuk menjamin keserian tidak seperti waktu remaja. Apatah lagi kulit sentiasa berhadapan dengan keadaan stress dan pencemaran.
Foto – Healthline
DIVA amat suka dengan toning essence vitamin C Cosmoderm yang mudah menyerap, lembut pada kulit dan paling best ia antara toning vitamin C dijual pada harga berpatutan! Selepas mencuci muka dan menyegar, DIVA akan titiskan produk ini dan sapu pada keseluruhan wajah. Kemudian pakai pelembab dan sunscreen, anda akan rasai perubahan kulit yang akan lebih berseri dan kesan parut semakin pudar.

View this post on Instagram

A post shared by Cosmoderm (@cosmoderm)

Serius, harga pula sangat berbaloi dan bahan-bahan yang digunakan dalam produk bersifat straightforward. Anda boleh kenali banyak lagi produk skincare Cosmoderm di https://www.cosmoderm.com.my/. Selamat mencuba!
BACA:  Jangan Tinggal Rutin Kecantikan Walaupun Di Rumah, Laneige Boleh Bantu!
Tags: cosmoderm malaysiacosmoderm terbaikreview cosmoderm


Trend Suntikan ‘Skin Botox’ Cara Pantas Miliki Kulit Berkaca Ala Artis Korea

Korea dan Pembedahan Plastik memang berpisah tiada! Walau kamu menidakkan kebenaran, tapi memang rata-rata selebriti Korea melakukan ‘sesuatu’ pada kulit mereka sehingga miliki kulit bersih bak kaca.
Trend terkini di sana ialah melakukan prosedur “SKIN BOTOX”.
“Ini adalah salah satu prosedur yang banyak kami lakukan,” jelas ahli dermatologi Kang Jong Bum dari JY Plastic Surgery & Dermatology, Gangnam.

Foto – popsugar.com

Malahan, skin botox sudah menjadi kebiasaan warga sana kerana kemudahan serta kesan pantas yang dimiliki. Katanya, kesemua ahli BTS juga melakukan prosedur ini untuk menghilangkan cela serta kesan flawless dan glowing. No wonder, Army kemaruk dengan rupa paras BTS.
Apa sebenarnya Skin Botox?
Skin Botox adalah jalan pantas untuk mendapatkan kulit berkaca – tiada serum atau rutin kecantikan diperlukan.
Untuk mencapainya dalam bentuk suntikan, prosedur neurotoxic protein (botulinum toxin) – ubat yang digunakan sama seperti suntikan botox biasa untuk menghilangkan kedutan di wajah.
Walaubagaimanapun, pakar dermatologi Korea menggunakan jarum berbeza untuk skin botox bagi mensasarkan bahagian muka yang berbeza.

Foto – Pinterest

Suntikan botox tradisional menghalang lipatan dalam kulit dengan melemahkan otot-otot di bahagian tertentu muka, seperti dahi, garisan di bibir atau hidung. Manakala skin botox pula mensasarkan liang-liang pori untuk menghasilkan kesan melicin yang menyeluruh.
Jarum dimasukkan sekitar 40 hingga 50 kali di sepanjang rahang, dahi dan kawasan bawah mata. Sebagai perbandingan, suntikan botox yang standard disuntik kira-kira tiga hingga lima kali.
Kesan segera yang diperoleh
Suntikan skin botox mampu mengetatkan, mengurangkan penampilan pori serta membuatkan kulit kelihatan lebih cerah dan berkilat.
Skin botox memberi kelebihan untuk tujuan aesthetic, ia boleh menghilangkan jerawat kerana peluh dan kalenjar minyak yang dipengaruhi oleh prosedur. (Kita tahu minyak yang berlebihan boleh menghalang liang dan folikel rambut, yang membawa kepada jerawat.)
Berapa lama tahan?
Kerana keputusan yang luar biasa, ia tidak tahan lama. Kebanyakan selebriti mendapatkan skin botox sebelum mereka on-air. Kesannya tidak tahan lama jadi dianggarkan antara tiga hingga enam bulan. Ini adalah kira-kira jumlah masa yang sama seperti melakukan suntikan botox biasa.

Foto – Allure

BACA:  Viral! Gaya Rambut Diana Bob Moden Jadi Ikutan Ramai
Dari sudut pandangan Islam
Penggunaan botox adalah haram atas beberapa sebab:

Bakteria- bakteria botox (Botulinum Toxin Type A) dihasilkan daripada khinzir yang mereput dan daripada sel-sel orang mati akibat penyakit Botulism. Khinzir serta segala yang dihasilkan dari haiwan tersebut adalah Najis Mughallazah. Penggunaan khinzir serta Najis adalah haram Qat’ie.
Botox merupakan sejenis racun berbisa walhal hukum Syara telah mengharamkan umat Islam daripada mengambil racun dalam apa jua bentuk kerana ianya memudaratkan. Kajian sains menunjukkan bahawa botox adalah sejenis toksin yang boleh membawa maut.

Pengunaan botox bagi tujuan Kosmetik dan Kecantikkan hukumnya haram mutlak walaupun dengan keizinan suami seorang wanita atas beberapa sebab:

Botox dihasilkan daripada sumber- sumber najis dan haram digunakan oleh umat islam tanpa uzur syarie. Sekadar untuk menegangkan kulit wajah serta mematikan sel- sel otot yang dapat menyekat proses penuaan bukanlah sesuatu yang darurat.
Botox adalah sejenis racun yang telah diolah dari sifat kimianya bagi tujuan kosmetik. Sifat tabi’e botox ini adalah mematikan sel- sel otot daripada kendur. Tanpa racun, botox tidak akan berkesan. Penggunaan racun tanpa darurat adalah haram.
Botox digunakan atas tujuan untuk mencantikkan wajah seseorang wanita itu melalui suntikan yang menyebabkan kesakitan. Kaedah Fiqh Mazhab Shafie mengharamkan semua jenis perkara yang boleh menyakitkan diri sendiri dan memudaratkan. Suntikan botox ini disengajakan dan bukan atas dasar uzur syar’ie.
Botox disuntik bagi tujuan mencacatkan sel- sel otot pada wajah dan bahagian yang disuntik atas dasar kecantikan dan memperelokkan rupa asli seseorang itu secara permenant (tetap) apabila disuntik diberi setiap 6 bulan. Ini termasuk kategori mengubah kejadian yang telah diharamkan oleh syara.

Foto – Health

Untuk penjelasan lanjut, sila rujuk kepada yang pakar supaya kamu tidak rasa was-was.
RUJUKAN : 1, 2
Tags: bts skin botoxinfo skin botoxk-beauty skin botoxkorea skin botoxskin botoxsuntikan skin botoxtrend skin botox


10 Lipstick Sephora Collection Wanita Kena Ada Sebelum Hari Krismas Nanti

Wanita pastinya ingin kelihatan cantik jelita pada Hari Krismas yang bakal menjelma dalam dua hari lagi, dan untuk menyerlahkan kecantikan diri, lipstick adalah senjata rahsia wanita untuk tampil anggun dan menawan sepanjang masa.
Bagi wanita penggunaan lipstick sangat penting untuk menaikkan semangat dan keyakinan diri, oleh itu ini antara beberapa koleksi lipstick yang hot dan meletup dalam Sephora Collection wajib kamu rebut sebelum Hari Krismas ini nanti.
Lipstories Lipstick RM39.00 [BELI]

Cream Lip Stain RM49.00 [BELI]

Cream Lip Stain Duochrome RM49.00 [BELI]

Cream Lip Shine Metal Liquid Lipstick RM29.40 [BELI]

Cream Lip Shine Liquid Lipstick RM29.40 [BELI]

Rouge Shine Lipstick RM52.00 [BELI]

Rouge Lacquer Lipstick RM52.00 [BELI]

Rouge Satin Lipstick RM52.00 [BELI]

Rouge Matte Lipstick RM36.40 [BELI]

Colour Lip Last Lipstick RM56.00 [BELI]

Sesiapa yang melihat aneka warna dan jenis lipstick dalam Sephora Collection ini, memang boleh bulat biji mata dibuatnya!
Wanita mana yang tidak tergoda dengan warna unik yang dikeluarkan dalam koleksi ini bukan, jadi jangan lepaskan peluang untuk dapatkan koleksi lipstick kegemaran kamu segera sebelum Hari Krismas ini nanti.
Selamat beramal♥
BACA:  Tampil Solekan Glamor Party, 5 Kosmetik Edisi Terhad Pilihan DIVA
Tags: Best Sephora LipstickKoleksi Lipstick SephoralipstickLipstick Krismas 2020Lipstick SephoraLipstick Sephora Collectionsephora


10 Jenama Liquid Lipstick ‘Made in Malaysia’ Untuk Bibir Mungilmu

Gincu adalah suatu kemestian buat kaum hawa dari dulu hingga kini. Tanpa gincu, tidak lengkap rasanya gaya seharian seseorang wanita itu bagai wajahnya tanpa seri. Sebab itulah orang kata, wajah ini ibarat kanvas yang boleh dilakar dengan solekan untuk membangkitkan personaliti menarik.
Nah, seiring dengan trend solekan semasa, gincu tidak hanya boleh didapati dalam bentuk olesan berkrim semata-mata. Melihatkan kepada bidang kecantikan yang semakin popular dan mendapat tempat di hati netizen, revolusi kosmetik semakin mekar sehingga selebriti seksi berbibir mungil Kylie Jenner mula mempopularkan trend liquid lipstick di samping kemunculan Kylie Lip Kit yang tidak semena-mena buat ramai gadis dan wanita di luar sana ‘menggila’ demi mendapatkan set gincu jenis matte berkenaan.
Apa yang menarik tentang gincu matte adalah formulasinya yang cepat mengering pada bibir seterusnya tidak mudah comot dan pudar seperti gincu berkrim yang harus ditambah olesannya setiap kali selepas makan atau beberapa ketika. Kemasan gincu cecair adalah lebih cantik dan eksklusif membuatkan ramai mula memanfaatkannya dalam solekan seharian.
Khas buat anda yang sukar mendapatkan Kylie Lip Kit, ini Wanista senaraikan 10 jenama liquid lipstick keluaran Malaysia!
#1 DIDA
https://www.instagram.com/p/BOoSWjthdbw/?taken-by=didaforwomen&hl=en
https://www.instagram.com/p/BOj2wdhBUSJ/?taken-by=didaforwomen&hl=en
#2 Velvet Vanity
https://www.instagram.com/p/BO8wG36jHZ9/?taken-by=shopvelvetvanity&hl=en
https://www.instagram.com/p/BPWokLEj49q/?taken-by=shopvelvetvanity&hl=en
#3 Sugarbelle Cosmetics

View this post on Instagram

A post shared by MALAYSIA's #1 HAUTE COSMETIC (@sugarbellecosmetics)

View this post on Instagram

A post shared by MALAYSIA's #1 HAUTE COSMETIC (@sugarbellecosmetics)

#4 Ruby & Roses

View this post on Instagram

A post shared by Beauty Without Cruelty (@rubydanroses)

View this post on Instagram

A post shared by Beauty Without Cruelty (@rubydanroses)

#5 Lip Bait

View this post on Instagram

A post shared by Shade Dough Lip Bait (@shadedough)

View this post on Instagram

A post shared by Shade Dough Lip Bait (@shadedough)

#6 Zhuco Cosmetics
https://www.instagram.com/p/BP7cfr3h3Tn/?taken-by=zhucocosmetics_&hl=en
https://www.instagram.com/p/BP4wYxjhyxk/?taken-by=zhucocosmetics_&hl=en
#7 Fame Cosmetics

View this post on Instagram

A post shared by Fame Cosmetics Official HQ (@fame_cosmetics)

View this post on Instagram

A post shared by Fame Cosmetics Official HQ (@fame_cosmetics)

#8 Hermosa
https://www.instagram.com/p/BP1LCpwgeeH/?taken-by=hermosabybelinda&hl=en
https://www.instagram.com/p/BP4r4s3g8yd/?taken-by=hermosabybelinda&hl=en
#9 Chique Cosmetic
https://www.instagram.com/p/BPXh6LEjLx8/?taken-by=chiquecosmetic
https://www.instagram.com/p/BPfIUyAjPxl/?taken-by=chiquecosmetic
#10 Sobella Cosmetics

Comel kan sobella punya packaging? #sobellalipstick #sobella 🍉🍉💋💋 pic.twitter.com/plVNxV7Dq4
— yanaidris (@yanaidrss) January 15, 2017

https://www.instagram.com/p/BOVADusjqTI/?taken-by=sobella.cosmetics
Jom… Sokong sikit produk Malaysia! #lokalah
BACA:  Tangani Kulit Kusam Dan Kering Dengan Neutrogena Bright Boost
Tags: #LokalahGincu Jenis CecairGincu MatteJenama Kosmetik MalaysiaJenama Liquid Lipstick Buatan MalaysiakecantikankosmetikLiquid LipstickMade in MalaysiaMatte Lipstickmekappilihansolekanwanita


Jom Selidik Rahsia Kesempurnaan Cate Blanchett di Karpet Merah Oscars 2016

Duta Global Jenama SK-II, Cate Blanchett yang mencuri tumpuan Oscars 2016 dengan dress potongan duyung hijau firus rekaan Armani Prive dengan perincian bulu dan kristal dilengkapi solekan lembut pastel untuk menonjolkan kulitnya yang cerah berseri kesan penggunaan SK-11 yang berpanjangan.
Agaknya berapa lama masa yang diambil wanita ini untuk bersiap? Jom ketahuinya!
Langkah pertama untuk mendapat kulit cerah berseri bagi Cate ialah produk SK-II yang tidak boleh ditinggalkannya, SK-II Facial Treatment Essence.
“Selama bertahun-tahun saya telah mengatakan tentang kesan hebat ‘air ajaib’ ini terhadap kulit saya. Setelah menggunakan SK-II Facial Treatment Essence selama 15 tahun saya mampu berkata bahawa ia telah mengubah keadaan kulit saya, namun juga mengubah masa depan kulit saya.”
Foto – Arkib Wanista
Langkah berikutnya untuk memastikan kulit Cate berada pada tahap terbaik ialah SK-II Facial Treatment Oil baru yang menawarkan pelembapan segara dan intensif hasil daripada minyak semulajadi yang digabungkan dengan bahan unik SK-II, Pitera.
“Ia adalah satu daripada produk yang amat melembapkan yang pernah saya guna. Hanya beberapa titisan sudah mampu menjadikan kulit saya lembap dan seseorang boleh menyapu mekap ke atasnya dengan segera.”
“Saya cuba untuk duduk di bawah cahaya matahari semasa musim panas tetapi seseorang itu masih perlu mendapatkan vitamin D! Saya cuba menjadikan rejimen penjagaan kulit saya lebih ringan semasa musim panas dengan produk yang efektif, terutamanya SK-II GenOptics Aura Essence, yang menjadikan kulit saya lembap dan begitu cerah.”
Foto – Arkib Wanista
Sejak dilancarkan pada 2015, artis solek Cate yang dipercayai, Jeanine Lobell, telah menggunakan pelembap SK-II R.N.A, rangkaian anti-penuaan SK-II yang paling revolusioner untuk kulit yang muda dan kenyal bagi memastikan kulit Cate sedia untuk mekap.
BACA:  3 Cara Paling Senang Nak Dapat Bibir Merah Bak Delima, Wajib Konsisten!“Apabila tiba masanya untuk menyapu lapisan asas, saya campurkan beberapa tiitsan Facial Treatment Oil baru yang melembapkan kulit Cate serta-merta, menjadikan ia berseri,” kata Jeanine.
Memiliki asas yang baik untuk mekap adalah penting untuk mendapatkan hasil akhir yang baik. Sebelum Cate bergerak ke karpet merah, Jeanine memastikan mekap Cate kelihatan sedia dan memastikan ia lembap dengan SK-II Mid-Day Miracle Essence yang membolehkan anda mendapatkan Pitera di mana saja anda berada.
“Saya sapukan Mid-Day Miracle Essence di atas mekap untuk memastikan ia kelihatan berseri dan lambap. Ia adalah bahan yang penting bagi saya kerana ia menghalang mekap daripada mengeras. Ia sangat sesuai untuk peringkat akhir di atas karpet merah,” jelasnya.
Kempen #ChangeDestiny adalah hasil daripada kajian komprehensif terbaharu SK-II terhadap sains kulit, yang memberi bukti bahawa adalah tidak terlalu awal atau lewat untuk wanita mengawal masa depan mereka dan mendapatkan kulit yang cantik seperti yang selalu diingini.
Tags: Cate BlanchettOscars 2016produk sk-11Rahsia Kecantikan Cate Blanchettsk-11


Traveloka Lantik Diana Danielle Sebagai Duta Jenama Di Malaysia

“Bertuah sungguh Diana Danielle dilantik sebagai duta jenama pelancongan Traveloka.”
Traveloka melantik Diana Danielle sebagai duta jenama untuk Malaysia sempena ulang tahun ke-10 di Asia Tenggara. Kerjasama ini dapat menggiatkan industri pelancongan tempatan, menggalakkan perjalanan selamat untuk seisi keluarga dan memulihkan keyakinan rakyat Malaysia untuk menikmati keindahan tanah air tercinta, sekaligus membangkitkan semula industri pelancongan.

Foto – Traveloka

Agaknya apa kriteria pada pelakon cantik ini sehingga Traveloka tertarik untuk bekerja dengannya?
“Diana Danielle mempunyai ciri-ciri serasi dengan jenama Traveloka kerana kecenderungannya untuk memilih aktiviti pelancongan untuk mengeratkan hubungan kekeluargaannya.
“Dia juga menunjukkan semangat keluarga-Malaysia dengan mengutamakan orang tersayang dan memastikan keselamatan mereka terjamin. Semangat inilah yang akan membantu negara pulih daripada wabak COVID-19.
“Bersama-sama dengan Diana, kami akan berusaha untuk meningkatkan minat pelancong tempatan dan asing jatuh untuk meneroka Malaysia semula,” kata Angelica Chan, Pengurus Besar, Traveloka Malaysia.
Dilantik sebagai duta jenama, Diana Danielle menyuarakan kegembiraannya.
https://www.instagram.com/p/CahSt5Qva4L/
“Saya benar-benar berbesar hati dengan pelantikan ini. Aktiviti pelancongan merupakan salah satu cara untuk saya dan keluarga saya mencipta kenangan dan telah menjadi bahagian penting dalam kehidupan keluarga kami.
“Industri pelancongan adalah antara industri yang paling terjejas semasa sorotan wabak Covid-19 dan saya tidak sabar untuk memainkan peranan saya dalam membantu Malaysia membina semula industri pelancongan melalui Traveloka,” kata Diana Danielle.
BACA:  Tabiat Bawa Buku Kemana Sahaja, Ini Buku Yang Diana Danielle Baca!
Tags: diana danielleduta travelokaTraveloka


Miliki Kecantikan Idaman Dengan Rangkaian Orkid innisfree

Baru-baru ini penulis berpeluang menghadiri Sesi Kecantikan Orkid innisfree di mana rangkaian Orkid dari Pulau Jeju yang menenangkan serta menawarkan sentuhan khusus untuk kecantikan malah mengekalkan kemudaan.
Orkid Jeju merupakan bungan yang cukup berharga, dikenali sebagai ‘Cold Growing Orchid’. Bunga ini kekal hidup semasa musim sejuk melampau di Jeju sebelum mekar berbunga waktu musim bunga. Dengan aroma yang menyenangkan serta kualiti antioksidannya, ia juga dijadikan bunga yang terbaik buat wanita yang mengidamkan kulit awet muda yang berseri.
Kisah Orkid Jeju berkisar keazaman untuk hidup. Ia juga menggambarkan kecantikan yang kekal abadi ketika menghadapi saat sukar untuk mekar. Seakan-akan kecantikan tidak ditentukan usia, penjagaan kulit harus bermula seawal mungkin.
Rangkaian Orkid innisfree. Foto – Arkib Wanista
Mulakan proses penyerian kulit anda dengan Orchid Skin, Orchid Enriched Essence dan Orchid Lotion. Seperti pembuka selera yang mengsetkan ton setiap hidangan anda, ini adalah tiga produk rangkaian Orkid untuk regim penjagaan kulit harian anda.
Orchid Skin – Toner yang menyegarkan dengan tekstur gel halus dilengkapi dengan Teknologi Rangkaian Gel bagi membantu anda mengekalkan kelembapan kulit selepas membasuh muka.
Orchid Enriched Essence – Campuran bahan-bahan semulajadi yang diekstrak daripada oat dan Orchid ElixirTM bukan sahaja menguatkan, malah menganjalkan kulit serta merta bagi mengekalkan kulit agar lembut, berseri dan menawan.
Orchid Lotion – Losyen yang ringan dengan tekstur cair dari minyak kelapa untuk khasiat kulit serta ketegangan di samping memberikan dua kebaikkan iaitu anti kedutan dan pencerahan.
Sesi Kecantikan Orkid innisfree. Foto – Arkib Wanista
Sajian utama pula, pilihlah dari Orchid Gel Cream, Orchid Enriched Cream atau Orchid Intense Cream. Sebagai elemen utama untuk proses penjagaan kulit, anda boleh pilih mana-mana satu yang sesuai untuk keperluan kulit anda.
Orchid Gel Cream – Krim yang menyegarkan dengan ekstrak Orkid Jeju, kompleks hijau Jeju dan Lecithin dalam tekstur memori jel separa-bentuk dicipta khusus untuk kulit wanita normal dan berminyak.
BACA:  5 Lip Plumper Terbaik Untuk Bibir Lebih Tebal & SeksiOrchid Enriched Cream – Krim yang kaya dan lembap dengan ekstrak Orkid Jeju, kompleks hijau Jeju dan ekstrak kacang hijau untuk menyeri dan menegangkan kulit. Sesuai untuk kulit normal dan kering.
Orchid Intense Cream – Krim yang diperkaya dengan Jojoba Ester, ekstrak Orkid Jeju dan kompleks hijau Jeju melicinkan tekstur kulit dan meningkatkan halangan semulajadi kulit terutama bagi mereka yang mempunyai kulit kering.
Kanan – Johnny Nam, Pengurus Jenama innisfree Malaysia. Kiri – Purple Yap, Pengurus Penolong Latihan innisfree Malaysia. Foto – Arkib Wanista
Bagi melengkapkan proses penjagaan kulit anda bagi menggunakan Orchid Eye Cream dan Orchid Massage Cream.
Orchid Eye Cream – Gabungan ekstrak Orkid Jeju, kompleks hijau Jeju dan kafein yang merawat area kulit sensitif di sekitar mata.
Orchid Massage Cream – Balsem bertekstur dengan campuran ekstrak Orkid Jeju, kompleks hijau Jeju dan minyak biji buih rumput melegakan kulit serta meningkatkan pengaliran darah dengan cara urutan.
Ketahui lebih lanjut tentang innisfree di Facebook Innisfree malaysia dan Instagram @innisfreeofficial.
Tags: innisfreeinnisfree Koreaproduk InnisfreeProduk Kecantikan innisfreeRangkaian Orkid innisfreeSesi Kecantikan Orkid innisfree


EXO Kai & f(x) Krystal Sah Berpisah Selepas Setahun Bersama

Pasangan kegemaran anda EXO Kai dan f(x) Krystal akhirnya berpisah selepas setahun bercinta. Berita itu disahkan sendiri oleh agensi mereka, SM Entertainment.
Ini kenyataan pendek oleh SM Entertainment;
“Ya, mereka berdua sudah berpisah.”
Laporan awal daripada sumber terdekat menjelaskan kedua-dua mereka mengambil keputusan untuk berpisah disebabkan kekangan jadual padat yang menyebabkan mereka susah untuk berjumpa. Bahkan mereka memutuskan untuk memberi tumpuan kepada kerjaya terlebih dahulu.
Pasangan sama cantik sama padan ini mula bercinta pada tahun lepas sekitar bulan Mac.
SUMBER
BACA:  Meski Dah Kaya Raya Billie Eilish Tetap Tinggal Dengan Ibu Bapa
Tags: Exo KaiEXO Kai & f(x) Krystalexo kai & f(x) krystal berpisahf(x) krystalgosip kpop


Tidak semua orang berani mengambil risiko memotong rambut pendek, ada yang sampai menangis bila dipotong. Tapi, tahukah anda potongan rambut pendek membuatkan penampilan anda tampak lebih menarik, edgy, cool, fresh malah sofistikated. Bila kena dengan raut wajah dan potongannya, memang penampilan anda sungguh wow sekali. Melalui Majalah Vogue, Wanista kongsikan 5 potongan rambut pendek terbaik yang sangat cool serta memberi impak terhadap penampilan seharian anda.
The Feathered Pixie

 The Blunt Bob

The Collar-Grazing Chop

The Modern Bowl

The Textured Crop

BACA:  (Gambar) Stail Rambut Ikat 'Tocang' Depan Trend Baru Sekarang
Tags: 5 Gaya Potongan Rambut Pendek Yang Sangat Cool5 gaya rambut pendekgaya rambut pendekpotongan rambut pendekrambutrambut pendekshort haircutshort hairstyles


[ Review Muzik ] Dapatkan Album Raya 15 Senandung Aidilfitri Sekarang

Setiap tahun pasti ada beberapa buah lagu Raya terbaru dipasang dicorong radio. Ada yang sedap dan ada juga kurang sesuai. Kali ini lagu-lagu Raya daripada Dato’ Jamal Abdillah, Hafiz, Awie, Feminin, Maya Karin, Adibah Noor dan ramai lagi disatukan bersama dalam satu album berjudul ’15 Senandung Aidilfitri’.
Sebanyak 15 buah lagu-lagu Hari Raya dimuatkan dalam album kompilasi Raya ini. Terdapat 3 buah lagu terbaik sepanjang zaman iaitu dari Dato’Jamal Abdillah, Feminin dan Ajai. Turut menampilkan 2 buah lagu baru iaitu dari Soo Wincci ‘Salam Aidilfitri’ dan NtahSape2Ntah ‘Syawal Tanpamu’.

Berikut adalah senarai lagu-lagu yang dimuatkan dalam album ini:

Hadirkan Di Ingatan – Hafiz
Tak Pisah Kenangan – Awie
Pulang – Maya Karin
Warkah – Hafiz, Akim, Datuk Haji Aznil & Aril
Syawal Tanpamu – NtahSape2Ntah
Bayangan Ilham – Akim, Nera & Ray
Salam Aidilfitri – Soo Wincci
Bersama-sama – Erul & Ema
Salam Aidilfitri – Dato’ Jamal Abdillah
Hari Yang Kunanti – Hazama, Adira & Dina
Eratkan Jalinan – Aril, Fina, Krill & Dina
Kurniaan Di Hari Raya – Feminin
Ramadan Dan Syawal – Adibah Noor
Rindu Di Aidilfitri – Ajai
Memori Hari Raya – Dato’ Jamal Abdillah

Penulis sendiri menyukai lagu Pulang dendangan pelakon cantik manis Maya Karin. Boleh dikatakan lirik lagunya straight forward mudah difahami manakala irama lagu sungguh santai, catchy dan mudah dinyanyi bersama. Diharap agar lagu ini menjadi pilihan pendengar setiap tahun dan tidak terkubur begitu sahaja kerana Pulang menampilkan sebuah lagu yang cukup segar dan unik.
Jadi, jangan lepaskan peluang untuk mendapatkan album 15 Senandung Aidilfitri di pasaran dengan harga RM23.90.
BACA:  Makin Sedih Lepas Tengok 6 Filem Thailand Yang Ini
Tags: album 15 senandung aidilfitrialbum rayahari rayakoleksi lagu rayalagu rayareview muzik


Tunjuk Cincin Di Jari, Betul Ke Ed Sheeran Dah Berkahwin Senyap-Senyap Selama Ni?

Seperti yang kita semua tahu, pelanton lagu popular “Shape of You” ini adalah seorang yang perahsia. Boleh dikatakan ramai yang tidak tahu-menahu tentang wanita idamannya sehinggalah beliau memuat naik foto dan kenyataan menerusi akuan Instagramnya yang beliau sudah bertunang dengan gadis pilihan hati bernama Cherry Seaborn sekitar Krismas tahun lalu.

View this post on Instagram

A post shared by Ed Sheeran (@teddysphotos)

Sejak semalam, kecoh media-media barat menjaja cerita bahawa Ed Sheeran sebenarnya sudah selamat berkahwin secara senyap-senyap. Gosip ini bermula apabila Ed Sheeran sendiri secara tiba-tiba (mungkin tanpa sedar) telah memberi petunjuk bahawa dia sebenarnya sudah beristeri baru-baru ini.
Menurut laporan yang dikongsikan dalam sebuah temu bual bersama Access, Ed diaju dengan soalan berbunyi:-
“Macam mana dengan persiapan perkahwinan? Sudahkan kamu mmeilih tarikh? Tahukah kamu di mana lokasi tempat perkahwinan dan bila agaknya majlis akan dilangsungkan?”
Sumber: Pinterest
Secara spontan sambil tersenyum simpul, Ed telah menunjukkan cincin perak di jari manis sebelah kiri seolah-olah dia mengaku yang dia sudah melangusngkan perkahwinan secara senyap-senyap bersama Cherry.
Sebaik wartawan tersebut berada dalam keadaan yang keliru dan tidak percaya, Ed kemudian mengangguk sambil berkata “Oh ya…” dan mula ketawa kecil.
Tonton Video Ed Sheeran Tunjuk Cincin Kahwin

Wartawan tersebut menyambung perbualan dengan bertanya lagi soalan kepada Ed, “Itu sangat mengujakan! Tahniah kawan! Tahniah! Bagaimana kamu melakukannya? (berkahwin diam-diam)
Ed membalas, “Saya tidak pernah melakukan perkara secara terang-terangan.”
Sebelum ini, Ed pernah mendedahkan yang dia sudah bersedia menjadi suami kepada sahabat zaman sekolahnya itu. Menurut Ed lagi, dia sudah tidak sabar untuk memulakan kehidupan berkeluarga bersama Cherry dalam masa terdekat.
Sumber: Pinterest
Tahniah Wanista ucapkan kalau benar berita tentang perkahwinan Ed ni. Walau apa pun, selebriti tak semestinya melakukan semuanya di depan khalayak betul tak?
Seperti Ed sendiri, beliau lebih suka andai kehidupan peribadinya disimpan sendiri. Tahniah buat Ed Sheeran dan Cherry Seaborn yang masing-masing baru berusia 27 dan 25 tahun! ❤
RUJUKAN 1, 2, 3
BACA:  Patutlah Andy Lau Maintain Kurus, Rahsianya Dah 10 Tahun Tak Makan Nasi
Tags: Cherry SeabornEd Sheeran Kahwin Senyap-SenyapEd Sheeran Pakai Cincin KahwinGosip Ed Sheeran Dah KahwinGosip Selebritiselebriti hollywoodSiapa Tunang Ed Sheeran?teman wanita ed sheeran


Tanggal Mekap Dengan Cleansing Balm, 5 Jenama Ini Paling Bagus

Terdapat pelbagai pilihan pencuci mekap di pasaran, termasuk cleansing oil, micellar water, wet tissue dan juga cleansing balm.
Cleansing balm mempunyai tekstur seperti krim kental, ia bertindak lebih pantas dari cecair pembersih mekap seperti micellar water mahupun cleansing oil untuk menanggalkan mekap, baik solekan jenis ringan mahupun berat, termasuklah mekap mata seperti maskara dan eyeliner yang sukar dihilangkan.
Kenapa Cleansing Balm Pilihan Tepat Untuk Cuci Mekap?

Foto – Pinterest

Dibuat dengan bahan penghidratan seperti butter, minyak dan sejenisnya – balm ini mempunyai sifat melembap yang lebih banyak daripada jenis pencuci lain.
Ia juga merupakan pilihan yang sangat baik bagi mereka yang mempunyai kulit kering atau sensitif.
Cleansing balm adalah pembersih berkrim dan kaya dapat menghilangkan kotaran tanpa meninggalkan kulit anda kering dan minyak semula jadi.
Tidak seperti pembersih lain, balm boleh digunakan di sekitar kawasan mata untuk menghilangkan mekap mata kerana dibuat dengan bahan semula jadi yang tidak akan merengsakan kulit sensitif.
Kalau anda nak bertukar kepada cleansing balm, 5 pilihan jenama ini mendapat sambutan baik di kalangan wanita dan jurusolek.
Banila Co. Clean It Zero Cleansing Balm Original (BELI)

Foto – Sokoglam

Glow Recipe Papaya Sorbet Enzyme Cleansing Balm (BELI)

Foto – Glow Recipe

CLINIQUE Take The Day Off Cleansing Balm (BELI)

Foto – Adore Beauty

Drunk Elephant Slaai Makeup-Melting Butter Cleanser (BELI)

Foto – Popsugar

Farmacy Green Clean Makeup Meltaway Cleansing Balm (BELI)

Foto – Farmacy Beauty

Selamat beramal!
BACA:  Produk Kecantikan I'm From Berasaskan Beras, Ini Kebaikan Untuk Kulit
Tags: Cleansing Balmcleansing oilcuci mekapdouble cleansingjenama cleansing balmmicellar watersolekan


Sayang Punya Pasal, G-Dragon Beri Hadiah Istimewa Pada Peminat

Sebelum memasuki latihan ketenteraan pada 27 Februari 2018, G-Dragon sempat meluangkan masanya mereka cipta pakej hadiah buat peminat tersayang.
Pakej hadiah yang dipanggil The Floral Pathway, terdiri daripada kopi premium, cawan dengan hiasan cetakan tangan GD dan juga gelang. Barang-barang ini dibalut dengan kotak bunga yang juga direka khas oleh GD sendiri. Difahamkan, motif bunga adalah tanda penghormatan GD kepada peminat, yang disebut sebagai “bunga dalam hidupnya, berharap mereka akan berjalan menuju kebahagiaan.”
Foto – Arkib Wanista
Jika anda inginkan pakej hadiah edisi terhad ini, Lazada buka peluang untuk anda menikmati keseronokan tersebut.
G-Dragon bersama Lazada menggabungkan hiburan dan membeli-belah dalam mencipta pengalaman yang menyeronokan untuk pembeli generasi muda di seluruh Asia Tenggara.
Foto – Arkib Wanista
Foto – Arkib Wanista
Lebih daripada 7,000 kotak disediakan khas untuk peminat setiap negara mengikut tarikh pengeluarannya. Malaysia pada 28 Februari, Filipina, Singapura dan Indonesia dari 1 Mac dan Thailand pula pada 13 Mac.
Untuk maklumat lanjut mengenai pakej hadiah edisi terhad yang direka oleh GD, lihat Lazada !
p/s : Kenapa harga benda alah ni mahal sangat….#imsosad
BACA:  Ambil Inspirasi Gaya Rambut Panjang G-Dragon Dalam MV "Still Life"
Tags: bigbangfandom bigbangg-dragonhadiah g-dragonkwon ji yonglazadalazadaxgdragonpakej hadiah g-dragonpeminat g-dragonthe flower path g-dragonvip fandom bigbang


Tak Sangka Si Kacak Brad Pitt Kemaruk Dengan Fesyen ‘Couple Look’

Nak tanya suka tak dengan fesyen sedondon atau ala-ala ‘couple look’?
From head to toe, serba-serbi mahu kelihatan sama dengan si dia. Mulanya nampak macam comel tapi bila teliti sebetulnya ada yang tak kena sehingga melucukan pula.
Siapa sangka aktor kacak tersohor Brad Pitt gemarkan fesyen couple look sehingga kelihatan sama dengan wanita yang pernah dia dating.

Foto – Twitter

Pernah tular di Twitter, di mana seleksi foto throwback Brad Pitt bersama bekas wanita menjadi perbualan hangat netizen. Pada mereka Brad layak digelar “chameleon” – haiwan yang mampu menukar warna samada mengikut persekitaran mahupun dalam berhadapan dengan sesuatu situasi.
Setiap kali Brad dengan teman wanita baru, dia akan mengubah dirinya untuk kelihatan sama. Dari rambut, pakaian, ekspresi wajah dan sebagainya, semuanya mahu sedondon.
#RelationshipGoal sangat…
Ketika bersama Gwyneth Paltrow

Foto – Getty

Foto – Popsugar

Jennifer Aniston

Foto – Arkib Wanista

Angelina Jolie

Foto – Getty

Foto – Getty

Juliette Lewis

Foto – Pinterest

Jill Schoelen

Foto – Arkib Wanista

Shalene McCall

Foto – Arkib Wanista

Claire Forlani

Foto – Celebrities

Tak sangka Brad Pitt romantik macam ini sekali… Kamu suka tak fesyen couple look?

BACA:  10 Selebriti Mengaku Buat Pembedahan Kosmetik, Dan Tak Menyesal
Tags: bekas teman wanita brad pittbrad pitt couple lookbrad pitt datingcouple look brad pittfesyen couple look brad pittfesyen sedondon brad pitt


7 Tips Mengembalikan Bibir Merah Secara Semula Jadi

Memiliki bibir yang merah bak delima merupakan idaman setiap wanita. Setiap wanita perlu memberikan perhatian terhadap bibir memandangkan ia sangat sensitif dan memerlukan penjagaan yang rapi. Sekiranya anda mempunyai bibir yang mengelupas, elakkan daripada mengopek kulit bibir untuk mengelakkan daripada luka dan terkoyak.
Untuk mendapatkan bibir cantik, terdapat 7 tips penjagaan bibir yang perlu diketahui oleh setiap wanita.
#1 MADU
Foto – Hello Doktor
Seperti yang kita tahu, madu mempunyai banyak khasiat tersendiri termasuklah dalam merawat bibir. Bagi merawat bibir, sapukan madu pada keseluruhan bibir secara rata dan biarkan seketika untuk madu meresap ke bibir selama 15 minit sehingga 20 minit. Selepas itu, anda boleh membasuh bibir menggunakan air biasa atau air suam. Ulang rutin ini sebanyak 3 atau 4 kali dalam seminggu.
(Nota: Pastikan anda menggunakan madu asli ketika melakukan ini)
#2 MINYAK ZAITUN
Foto – Alodokter
Minyak zaitun merupakan salah satu tips yang diguna pakai oleh wanita-wanita dalam memerahkan bibir. Anda perlu mencampurkan minyak zaitun dengan sedikit gula, dan menyapukannya pada keseluruhan bibir. Tunggu selama beberapa minit dan selepas itu anda perlu mengurut keliling bibir berlawanan arah jam secara perlahan. Selepas itu, anda boleh bilas menggunakan air suam atau air biasa. Lakukan sebanyak 1 ke 3 kali sehari.
#3 MENTEGA
Foto – IDN Times Sumsel
Sebelum anda tidur, pastikan anda menyapu mentega pada bibir. Mentega bukan sahaja bertindak dalam memerahkan semula bibir anda malah menjadikan bibir anda lebih lembut dan tudak kering.
#4 BERUS GIGI
Foto – Naukri Nama
Ubat gigi dan berus gigi bukan hanya digunakan untuk gigi dan lidah, malah boleh juga digunakan pada bibir sebagai skrub. Ketika ingin menggosok gigi, anda boleh meletakkan sedikit ubat gigi di bibir. Selepas 3 minit sehingga 4 minit, gunakan berus gigi anda untuk menggosok bibir. Proses menggosok bibir ini akan membuang sel-sel mati dan menggalakkan pembinaan kolagen seterusnya menjadikan bibir lebih merah.
BACA:  5 Lip Plumper Terbaik Untuk Bibir Lebih Tebal & Seksi#5 GULA
Foto – CNN Indonesia
Gula merupakan bahan utama dalam pembuatan skrub bibir di pasaran. Di rumah, anda boleh membuat skrub bibir sendiri menggunakan gula dan mencampurkannya dengan vaseline atau air suam.
Cara membuat skrub bibir:
Bahan-bahan:

1/2 cawan gula
2ml vaseline atau air suam

Campurkan bahan-bahan tersebut sehingga sebati. Kemudian, sapukan campuran bahan tersebut pada bibir dengan membuat gerakan membulat pada keseluruhan bibir selama 3 minit hingga 4 minit. Biarkan seketika dan bilas apabila kering.
#6 LEMON
Foto – NDTV Food
Anda hanya perlukan satu sudu makan air perahan lemon dan madu. Campurkan kedua-dua bahan tersebut dan ratakan di keseluruhan bibir. Lemon bertindak dalam mencerahkan pigmen bibir dan madu akan memberikan nutrisi kepada bibir serta melembapkannya.
#7 AIR KOSONG
Foto – Medical News Today
Kekurangan air dan dehidrasi boleh menyebabkan bibir gelap dan merekah. Untuk mengelakkan daripada mendapat bibir yang gelap dan merekah, anda perlu minum air mengikut kuantiti yang disyorkan berdasarkan berat badan.
Untuk mendapatkan bibir merah dan cantik secara semula jadi ini tidak memerlukan modal yang tinggi.
Walaupun rawatan estetika memberi kesan bibir menjadi merah seperti semula jadi dalam masa yang singkat, namun tak semua wanita mampu untuk mengeluarkan modal yang tinggi untuk mendapatkan bibir merah. Menggunakan bahan semula jadi yang berada di sekeliling kita juga mampu membantu dalam mendapatkan bibir yang merah.
Selamat mencuba!
RUJUKAN: 1, 2
Tags: berus gigibibirbibir gelapbibir merahlemonmadumentegapenjagaan bibirSemula Jaditipszaitun